# \\FS2\Relatii Publice\VIZUAL AFIR\02 SIGLE\A F I R\AFIR Logo\Logo AFIR simplu\AFIR_logo_Agentia_RGB.jpgA logo with colorful stripes and a question mark  Description automatically generated

**GHIDUL SOLICITANTULUI**

**INTERVENŢIA DR-19**

**INVESTIŢII NEPRODUCTIVE LA NIVEL DE FERMĂ**

**- depunere on-line -**

**Prevederile prezentului Ghid se completează cu reglementările cuprinse în**

**Manualul de Procedură pentru evaluarea generală a proiectului pentru intervenția**

**DR-19 – *Investiții neproductive la nível de fermă***

**postat pe site-ul** [**www.afir.ro**](http://www.afir.ro)

**PLANUL STRATEGIC PAC 2023 - 2027**

Program finanţat de Uniunea Europeană și Guvernul României prin

**FONDUL EUROPEAN AGRICOL PENTRU DEZVOLTARE RURALĂ**

**GHIDUL SOLICITANTULUI** pentru accesarea

**Intervenţiei DR-19 - Investiţii neproductive la nivel de fermă**

**Sesiunea 2025**

*Ghidul Solicitantului este un material de informare tehnică a potenţialilor beneficiari ai finanţărilor din Fondul European Agricol pentru Dezvoltare Rurală (FEADR) implementat prin Planului Strategic (PS) 2023-2027 şi se constituie în suport informativ complex pentru întocmirea proiectelor conform exigenţelor specifice ale PS PAC 2023-2027. Ghidul Solicitantului reprezintă detalierea tehnică şi financiară ce cuprinde setul de informaţii necesare solicitantului pentru pregătirea, derularea şi implementarea proiectului, respectiv pentru implementarea angajamentelor cu caracter compensatoriu, elaborat pentru fiecare intervenție din PS PAC 2023-2027, document care se aprobă prin ordin al ministrului agriculturii şi dezvoltării rurale.*

*Ghidul Solicitantului prezintă regulile pentru pregătirea, întocmirea și depunerea proiectului de investiţii, precum și modalitatea de selecţie, aprobare şi derulare a proiectului dumneavoastră. De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele şi acordurile pe care trebuie să le prezentaţi, modelul cererii de finanţare, proiectului tehnic, ale contractului de finanţare, precum și alte informaţii utile realizării proiectului şi completării corecte a documentelor.*

*Ghidul Solicitantului, precum şi documentele anexate pot suferi rectificări ca urmare a actualizării legislatiei naţionale şi comunitare sau procedurale – varianta actualizată a ghidului urmând a fi publicată pe pagina de internet* [**www.afir.ro**](http://www.afir.ro)*.*

**PREVEDERILE PREZENTULUI GHID SE COMPLETEAZĂ CU REGLEMENTĂRILE CUPRINSE ÎN MANUALUL DE PROCEDURĂ PENTRU INTERVENȚIA DR-19 – INVESTIȚII NEPRODUCTIVE LA NIVEL DE FERMĂ POSTAT PE SITE-UL** [**WWW.AFIR.RO**](file://D:\Users\AppData\Local\Microsoft\AppData\Users\Users\aispir\AppData\Local\Microsoft\Windows\INetCache\AppData\Local\Microsoft\Windows\INetCache\Users\Users\aispir\AppData\Local\Microsoft\AppData\Local\Microsoft\Windows\INetCache\Content.Outlook\AppData\Local\Microsoft\Windows\AppData\Local\Microsoft\Windows\INetCache\Content.Outlook\AppData\Local\Microsoft\Windows\INetCache\AppData\Local\Microsoft\AppData\Local\Microsoft\AppData\Local\Users\camelia.iliescu\AppData\Local\Microsoft\Windows\INetCache\AppData\Local\Users\nicoleta.zecheru\AppData\Local\Microsoft\Users\camelia.iliescu\AppData\Local\Microsoft\Windows\INetCache\AppData\Local\Microsoft\Windows\INetCache\Content.Outlook\FOLDER%20CATA-GHIDURI%20IN%20LUCRU\FORMELE%20CLEAN-%20FARA%20TRACK\WWW.AFIR.RO)**.**

**IMPORTANT!**

Pentru a obţine informaţiile cu caracter general despre PS PAC 2023-2027, consultaţi paginile de internet [**www.afir.ro**](http://www.afir.ro) și [**www.madr.ro**](http://www.madr.ro), sau ne puteţi contacta direct la sediile noastre, prin telefon și e-mail – vezi datele de contact de la finalul Ghidului Solicitantului.

**CUPRINS**

1. **PREVEDERI GENERALE**

1.1 **Contribuția intervenției DR-19 – Investiţii neproductive la nivel de fermă la obiectivele PAC**......... 4

# 2. **PREZENTAREA INTERVENŢIEI DR-19**

2.1. Cine poate beneficia de fonduri nerambursabile .................................................................. 6

2.2. Condiţii obligatorii pentru acordarea sprijinului .................................................................... 8

2.3. Tipuri de investiţii şi cheltuieli eligibile .................................................................................10

2.4. Tipuri de investiţii şi cheltuieli neeligibile ...................……........…......................................... 13

2.5. Principiile și criteriile de selecţie ale proiectului .................................................................. 14

2.6. Valoarea maximă a fondurilor nerambursabile (intensitatea sprijinului) ........................... 17

1. **ACCESAREA FONDURILOR NERAMBURSABILE ACORDATE PENTRU Intervenția DR-19**

3.1. Completarea, depunerea și verificarea dosarului cererii de finanţare ................................ 18

3.2. Contractarea fondurilor ....................................................................................................... 27

3.3. Achiziţiile .............................................................................................................................. 33

3.4. Plata ..................................................................................................................................... 36

1. **INFORMAŢII UTILE PENTRU ACCESAREA FONDURILOR NERAMBURSABILE**

4.1. Documentele necesare întocmirii cererii de finanţare ........................................................ 38

4.2. Lista formularelor ce vor fi disponibile pe site-ul AFIR ……................................................... 40

4.3. Reguli privind transparenţa şi publicarea informaţiilor referitoare la beneficiar ................ 41

4.4. Dicţionar…………..................................................................................................................... 43

4. 5. AFIR în sprijinul dumneavoastră ...................................…………........................................... 46

**ANEXE LA GHIDUL SOLICITANTULUI**

Anexa 1 – Model Cerere de Finanţare …..................………….................................. link [www.afir.ro](http://www.afir.ro)

Anexa 2 – Model Contract de Finanţare................................................................ link [www.afir.ro](http://www.afir.ro)

Anexa 3 – Fişa DR-19 - Investiții neproductive la nível de fermă .......................... link [www.afir.ro](http://www.afir.ro)

Anexa 4 – Ghidul de recomandări aferent Studiuluiprivind *stabilirea costurilor standard pentru* *înființarea perdelelor naturale de protecție la nivelul fermelor.......................................*  link [www.afir.ro](http://www.afir.ro)

Anexa 5 – Coeficienţi producţie standard 2020 .................................................... link [www.afir.ro](http://www.afir.ro)

Anexa 6 – Costurile standard pentru toate culturile anii 1-3 ................................ link [www.afir.ro](http://www.afir.ro)

Anexa 7 – Instrucțiuni privind evitarea creării de condiții artificiale .................... link [www.afir.ro](http://www.afir.ro)

Anexa 8 – Declaraţie pe propria răspundere inexistenţă litigii terenuri A şi B ..... link [www.afir.ro](http://www.afir.ro)

Anexa 9 – Lista zonelor care se confruntă cu constrângeri naturale .................... link [www.afir.ro](http://www.afir.ro)

Anexa 10 – Lista UAT din zona unde se implementează Instrumentul Teritorial Integrat

(ITI) ........................................................................................................................ link [www.afir.ro](http://www.afir.ro)

Anexa 11 – E 1.2 Fişa de evaluare generală DR-19 ............................................... link [www.afir.ro](http://www.afir.ro)

Anexa 12 – Elemente minime obligatorii stabilite pentru întocmirea Proiectului tehnic de plantare ................................................................................................................. link [www.afir.ro](http://www.afir.ro)

**Capitolul 1**

**PREVEDERI GENERALE**

**Această intervenție este dedicată Cererilor de Finanțare depuse de fermieri și formele asociative pentru investiții neproductive realizate la nivelul fermelor în vederea creării de perdele naturale de protecție pentru culturile din fermă, inclusiv pentru plantaţiile pomicole şi viticultură, fiind eligibile exploatațiile cu dimensiunea economică minimă de 4.000 euro SOC (calculată pe baza coeficienților SOC 2020).**

Conform art. 7 al Hotărârii nr. 1570 din 28 Decembrie 2022, privind stabilirea cadrului general de implementare a intervențiilor specifice dezvoltării rurale cuprinse în Planul Strategic 2023-2027, **solicitantul/beneficiarul trebuie să depună toate diligențele pentru a lua la cunoștință despre informațiile publice referitoare la intervenția din PS 2023-2027 în baza căreia intenționează să depună proiect, inclusiv cu privire la obligațiile care decurg din legislația națională în vigoare potrivit specificului/angajamentului proiectului.**

**În acest sens, valabil pentru toți solicitanții/beneficiarii, se impune parcurgerea din timp a tuturor etapelor intermediare care vizează eliberarea documentelor legale privind avizarea investiței propuse prin proiect precum și autorizarea finală a investiției, respectiv deținerea următoarelor: Proiect Tehnic de înființare perdea naturală de protecție, documente emise de ANPM**, **documente emise de instituțiile abilitate în funcție de proiect, dacă este cazul.**

Conform art. 8 al Hotărârii nr. 1570 din 28 Decembrie 2022, în cazul în care se constată crearea în mod artificial a condiţiilor de către solicitant/beneficiar pentru obținerea sprijinului financiar, Autoritatea Contractantă nu va acorda niciun sprijin financiar pentru cererea respectivă.

**Verificarile din etapele contractare, plată și monitorizare se vor realiza conform condițiilor precizate în ghidul și procedurile de verificare aferente sesiunii în care a fost depus și selectat proiectul.**

**1.1 Contribuția intervenției DR-19 – Investiţii neproductive la nivel de fermă la obiectivele PAC**

Intervenția DR 19 „Investiții neproductive la nivel de fermă” se încadrează, conform Regulamentului (UE) 2115/2021, art. 73, în tipul de intervenție „Investiții” și contribuie la atingerea obiectivelor specifice PAC privind:

* **OS 4** - Contribuirea la atenuarea schimbărilor climatice și adaptarea la acestea, inclusiv reducerea emisiilor de gaze cu efect de seră și îmbunătățirea sechestrării carbonului, precum și promovarea energiei sustenabile;
* **OS 5** - Promovarea dezvoltării sustenabile și gestionării eficiente a resurselor naturale, cum ar fi apa, solul şi aerul, ȋnclusiv prin reducerea dependenței chimice;
* **OS 6** - Contribuirea la stoparea şi inversarea pierderii biodiversității, la îmbunătățirea serviciilor ecosistemice și la conservarea habitatelor și a peisajelor

Prin urmare, elaborarea fișei intervenției DR-19 din PS 2023-2027 s-a realizat avându-se în vedere contribuția investițiilor finanțate la atingerea celor trei obiective specifice amintite. Contribuția la atingerea celor trei obiective specifice s-a avut în vedere și la elaborarea prezentului ghid, inclusiv la elaborarea Studiului pentru stabilirea costurilor standard pentru perdelele naturale de protecție.

Sprijinul din cadrul acestei intervenții se adresează investițiilor neproductive (INP) realizate la nivelul fermelor în vederea:

* Creării perdelelor naturale de protecție pentru culturile din fermă, cu scopul de a le proteja ȋmpotriva factorilor climatici (fenomene extreme climatice, vânt, troienirea zăpezii, secetă);
* Creşterii gradului de reziliență al fermelor ȋn condițiile schimbărilor climatice;
* Creşterii biodiversivității;
* Creşterii suprafeței cu elemente de peisaj.

# Capitolul 2

**PREZENTAREA INTERVENȚIEI DR 19**

***2.1******Cine poate beneficia de fonduri nerambursabile***

Solicitanţii eligibili pentru sprijinul acordat prin intervenția DR 19 sunt fermierii definiți în acord cu prevederile Regulamentului (UE) 2115/2021 al Parlamentului European și al Consiliului din 2 Decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 precum și formele asociative ale fermierilor așa cum sunt stabilite prin intermediul PS PAC 2023‐2027.

**CATEGORIILE DE BENEFICIARII ELIGIBILI care pot primi fonduri nerambursabile sunt:**

**Fermieri cu excepţia persoanelor fizice, consitutiţi ca:**

* **Persoana fizică autorizată** (înfiinţată în baza OUG nr. 44/ 2008), cu modificările și completările
* ulterioare;
* **Întreprinderi individuale** (înfiinţate în baza OUG nr. 44/ 2008) cu modificările și completările
* ulterioare;
* **Întreprinderi familiale** (înfiinţate în baza OUG nr. 44/ 2008) cu modificările și completările
* ulterioare;
* **Societate în nume colectiv – SNC** (înfiinţată în baza Legii nr. 31/1990, republicată, cu modificările și completările ulterioare);
* **Societate în comandită simplă – SCS** (înfiinţată în baza Legii nr. 31/ 1990, republicată, cu modificările şi completările ulterioare);
* **Societate pe acţiuni – SA** (înfiinţată în baza Legii nr. 31/ 1990, republicată, cu modificările şi completările ulterioare);
* **Societate în comandită pe acţiuni – SCA** (înfiinţată în baza Legii nr. 31/ 1990, republicată, cu modificările şi completările ulterioare);
* **Societate cu răspundere limitată – SRL** (înfiinţată în baza Legii nr. 31/ 1990, republicată, cu modificările şi completările ulterioare);
* **Societate comercială cu capital privat** (înfiinţată în baza Legii nr. 15/ 1990, cu modificările şi completările ulterioare);
* **Instituțiile de cercetare – dezvoltare***,* precum și centre, staţiuni şi unități de cercetare dezvoltare și didactice, inclusiv universităţi din domeniul agricol cu personalitate juridică, de drept public sau privat (înfiinţate în baza Hotărârii de Guvern de înființare și funcționare specifice, în cazul celor de drept public, şi în baza statutului de funcționare, în cazul celor de drept privat) având în subordine stațiuni de cercetare‐dezvoltare și didactice (definite potrivit legislaţiei naţionale în vigoare privind organizarea şi funcţionarea acestora), doar pentru unitățile de producție agricolă înregistrate la APIA (care demonstrează calitatea de fermier). În cazul stațiunilor de cercetare‐dezvoltare și didactice aflate în subordinea Universităților cu profil agricol, se va avea în vedere ca în cadrul proiectului să se detalieze și să se ia în calcul doar activele unității vizate de investiție și nu activele Universității (de ex. calculul dimensiunii economice);
* **Regiile autonome**, care îndeplinesc condițiile privind calitatea de fermier, înfiinţate în baza Hotărârii de Guvern de înființare și funcționare specifice. În cazul sucursalelor fără personalitate juridică (care îndeplinesc condițiile privind calitatea de fermier) aflate în structura regiilor autonome pentru care solicitantul este regia autonomă, se va avea în vedere ca în cadrul proiectului să se detalieze și să se ia în calcul doar activele sucursalei vizate de investiție și nu activele regiei autonome (de ex. calculul dimensiunii economice).
* **Societate agricolă** (înfiinţată în baza Legii nr. 36/ 1991 cu modificările şi completările ulterioare);
* **Societate cooperativă agricolă** înfiinţată în baza Legii nr. 1/ 2005, republicată, cu modificările

și completările ulterioare;

* **Cooperativă agricolă** înfiinţată în baza Legii nr. 566/ 2004, cu modificările și completările ulterioare
* **Grup de producători și Organizație de producători** (Ordonanța Guvernului nr. 37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice, cu completările și modificările ulterioare) care activează în sectorul pomicol, iar investițiile realizate deservesc interesele propriilor membri.
* **Composesorate*,* obști și alte forme asociative de proprietate asupra terenurilor în calitate de fermieri** (menţionate în Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, cu modificările și completările ulterioare);

**În cazul formelor asociative, pentru a fi eligibil în cadrul acestei intervenții, proiectul trebuie să fie depus în nume propriu, iar investiția va fi realizată pe terenurile deținute în proprietate sau folosință de către acestea.**

**Solicitantul trebuie să respecte următoarele condiții:**

* să desfășoare activități economice, sub una din formele de organizare menționate anterior, înregistrată în Romania;
* să acţioneze în nume propriu;
* să asigure surse financiare stabile și suficiente pe întreaga durată de valabilitate a contractului.

***Atenție!***

Nu sunt eligibili solicitanții care se află în proces de lichidare, fuziune, divizare (Legea 31/1990, republicată), reorganizare judiciară, insolvență sau faliment (Legea 85/2014 de prevenire a insolvenţei şi de insolvenţă).

Pot depune proiecte:

* solicitanţii/beneficarii, după caz, înregistraţi în registrul debitorilor AFIR, atât pentru programul SAPARD cât şi prin FEADR, care achită integral datoria faţă de AFIR, inclusiv dobânzile şi majorările de întârziere până la semnarea contractelor de finanţare;
* solicitanţii care respectă prevederile art. 15 al Hotărârii nr. 1570 din 28 decembrie 2022, privind stabilirea cadrului general de implementare a intervenţiilor specifice dezvoltării rurale cuprinse în Planul Strategic 2023-2027, cu modificările și completările ulterioare.

Conform acestui articol, **un solicitant poate obține finanţare nerambursabilă din FEADR şi de la bugetul de stat**

* **pentru un singur proiect aferent intervenției DR -19;**
* **pentru maxim 2 proiecte pentru intervenții diferite din cadrul PS PAC 2023 - 2027,** respectiv **maxim 3 proiecte, dacă cel de-al treilea proiect este aplicat în cadrul intervenției DR-19 - Investiții neproductive la nivel de fermă;**

**În situația retragerii unei cereri de finanțare, solicitantul nu mai poate redepune o altă cerere de finanțare pentru aceeași intervenție.**

**Beneficiarul are obligația de a respecta în totalitate legislația națională și europeană pe perioada derulării contractului de finanțare, inclusiv perioada de monitorizare a proiectului de investiții pe fonduri europene, pentru care solicită finanțare nerambursabilă.**

***Atenție!***

Având în vedere prevederile Regulamentului (UE) 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), toate cererile de finanțare depuse la AFIR, trebuie să cuprindă “**Declarație privind prelucrarea datelor cu caracter personal**”, datată și semnată de către reprezentantul legal al solicitantului.

Având în vedere prevederile art.9 din Regulamentul (UE) 2021/2115 principiile Cartei drepturilor fundamentale a Uniunii Europene, beneficiarii vor  respecta pe tot parcursul fluxului administrativ al proiectului, drepturile, libertățile și principiile enunțate în Carta drepturilor fundamentale a Uniunii Europene, care se referă la acțiunile specifice de promovare a egalității de șanse și prevenire a discriminării de gen, pe criterii de origine rasială sau etnică, religie sau credință, dizabilitate, varstă sau orientare sexuală, interzicerea sclaviei și a muncii forțate, protecția datelor cu caracter personal, libertatea de exprimare și de informare, egalitate în fața legii, protecția mediului, luând în considerare nevoile diferitelor grupuri-țintă expuse riscului acestor tipuri de discriminare.

**2.2 Condiţii obligatorii pentru acordarea sprijinului.**

**Este important ca înainte de depunerea cererii de finanţare, să identificaţi, obiectiv, punctajul pe care proiectul îl întruneşte şi să-l menţionaţi în cererea de finanţare, secţiunea A „*Date despre tipul de proiect şi beneficiar*” – Prescorare**.

**ATENȚIE!** Pentru justificarea condiţiilor minime obligatorii specifice proiectului dumneavoastră, este necesar să prezentaţi în cadrul Proiectului tehnic toate informaţiile concludente în acest sens (enumerare informaţii, fără a avea caracter limitativ), iar documentele justificative vor susţine aceste informaţii.

** Investiția trebuie să se realizeze în cadrul unei ferme cu o dimensiune economică de minimum 4.000 € SOC**

Dimensiunea economică a exploataţiei agricole se calculează conform tabelului privind Stabilirea categoriei de fermă din cadrul cererii de finanțare., pe baza tuturor culturilor si animalelor (după caz) din fermă.

Dimensiunea economică se va calcula pe baza înregistrărilor din perioada (campania) de depunere a Cererii unice de plată pe suprafaţă în Registrul unic de identificare de la APIA din anul depunerii cererii de finanțare şi a ultimei înregistrări/actualizări în Registrul Exploataţiei de la ANSVSA/ DSVSA efectuată înainte cu cel mult 30 de zile faţă de data depunerii Cererii de finanțare, ținând cont de Nota explicativă a RICA din subsolul tabelului SOC din Cererea de finanțare.

În cazul proiectelor depuse de **FORMELE ASOCIATIVE** (cooperative agricole, grupuri și organizații

de producători etc.) se va avea în vedere dimensiunea economică a formei asociative si nu cumulul dimensiunilor economice ale fermelor deținute de membrii acesteia.

În cazul în care expertul nu regăsește în IACS suprafaţele de teren menţionate în tabelul „Coeficienți producție standard 2020” sau există diferenţe între suprafaţa de teren declarată în proiect şi cea din IACS, expertul va solicita APIA să certifice dacă solicitantul s‐a înscris în sistem/evidenţele APIA cu suprafaţa declarată în Cererea de finanţare.

***Atenție!***

**Dimensiunea economică a exploatației agricole nu va scădea, în nicio situație, sub pragul minim de 4.000 € SOC stabilit prin condiția de eligibilitate. Se solicită angajament în această privință, asumat prin Declaraţia pe propria răspundere (F).**

** Solicitantul va figura în sistemul APIA și ANSVSA dacă este cazul, anterior depunerii cererii de finanțare, cu forma de desfășurare a activității economice cu care solicită sprijin prin prezenta intervenție**

Solicitanţii acestei intervenţii, sub forma de organizare eligibilă pentru accesarea intervenției DR 19, au obligaţia să înscrie TOATE suprafeţele agricole deţinute în IACS. Întreaga bază de producţie (suprafeţe, animale, pasări şi familii de albine) pentru care solicitantul are documente de proprietate şi/sau arendă/concesionare sau alte documente în conformitate cu cele solicitate în capitolul 4.1 se va înregistra în IACS și în Registrul Exploatațiilor de la ANSVSA/DSVSA/ANZ/Circumscripţia veterinară, dacă este cazul.

** Investiția va respecta prevederile legislației naționale în vigoare aplicabilă proiectului**.

Condiția de eligibilitate se îndeplinește prin depunerea documentelor emise de Autoritatea competentă de Mediula momentul depunerii primei tranșe de plată.

***Atenție!***

Pentru îndeplinirea condiției de eligibilitate este foarte important să demarați din timp demersurile la APM..

** Solicitantul trebuie să prezinte proiectul tehnic avizat de o persoană fizică autorizată\*/persoană juridică autorizată care deține certificat de atestare în domeniul silvic pentru proiectarea lucrarilor de impădurire și a perdelelor forestiere.**

Se va verifica dacă solicitantul a prezentat proiectul de ȋnființare a perdelei de protecție elaborat de persoane autorizate şi avizat de o persoană fizică autorizată/persoană juridică autorizată care deține certificat de atestare în domeniul silvic pentru proiectarea lucrarilor de impădurire și a perdelelor forestiere.

\* *Persoana fizică autorizată - reprezintă persoana fizică care este atestată pentru proiectarea lucrărilor de plantare, îngrijire, îmbunătățiri funciare din domeniul silvic. Aici nu este vorba de PFA.*

***Atenție:***

Lista persoanelor fizice sau persoane juridice de specialitate atestate de autoritatea naţională în domeniul silviculturii pentru proiectarea lucrărilor de regenerare, întreţinere a seminţişurilor şi plantaţiilor, lucrări de îngrijire a arboretelor, precum şi a lucrărilor de îmbunătăţiri funciare din domeniul silvic este publicată și actiualizată pe site-ul comisiei de atestare (*http://progresulsilvic.ro/comisia-de-atestare*).

Proiectul tehnic trebuie să respecte elementele minime obligatorii pentru întocmirea Proiectului tehnic de plantare conform anexei nr. 12 la ghid.Alegerea **speciilor pe** tipuri de **zone, în funcție de sol și cultura protejată**, alegerea **structurii optime,** amplasarea perdelelor în funcție de relief, alegerea **sortimentului de arbori și arbuști pentru o eficiență optimă a perdelelor de protecție** etc. se vor realiza pe baza Ghidului de recomandări aferent Studiuluiprivind *stabilirea costurilor standard pentru* *înființarea perdelelor naturale de protecție la nivelul fermelor, Anexa 4 la prezentul Ghid.*

***Atenție:***

**Materialului biologic de plantare, necesar înființării perdelelor naturale de protecție, trebuie să fie însoțit de un document care certifică calitatea acestuia .**

** Investiția va viza în mod obligatoriu toate fazele tehnologice de dezvoltare a perdelei de protecție, inclusiv întreținerea acesteia în anii IV și V, care va fi asigurată din sursele proprii ale beneficiarilor.**

 **Se va solicita angajament în această privință, asumat prin Declaraţia pe propria răspundere (F).**

**2.3 Tipuri de investiţii şi cheltuieli eligibile.**

În cadrul unui proiect cheltuielile pot fi eligibile şi neeligibile. Fondurile nerambursabile vor fi acordate doar pentru decontarea cheltuielilor eligibile, cheltuielile neeligibile urmând a fi suportate de beneficiarul proiectului. Cheltuielile neeligibile înscrise în proiectul selectat trebuie de asemenea finalizate pana la data depunerii ultimei Cereri de plată.

În cadrul intervenţiei DR-19 sprijinul se acordă pentru:

* Înființarea de perdele naturale de protecție pentru culturile agricole la nivelul fermelor inclusiv pentru plantațiile pomicole și viticultură, în baza costurilor standard prezente în anexa 6.
* Completarea golurilor în anii II și III, conform costurilor standard aferente acestei operațiuni prezente în anexa 6.
* Achiziționarea de tehnologii (know‐how), patente şi licenţe pentru pregătirea implementării proiectului prin rambursarea costurilor eligibile suportate efectiv de beneficiar.
* Costurile generale direct legate de investițiile prevăzute prin proiect, prin rambursarea costurilor eligibile suportate efectiv de beneficiar, în limita a 5% din valoarea eligibilă a proiectului.

Costurile generale ale proiectului sunt costurile generale ocazionate de cheltuielile cu construcția sau renovarea de bunuri imobile precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, pentru obținerea avizelor și autorizațiilor necesare, inclusiv studiile de fezabilitate și sunt eligibile dacă respectă prevederile cap 4.7.3 din PS PAC 2023‐2027 și îndeplinesc, cumulativ, următoarele condiții:

a) sunt prevăzute sau rezultă din aplicarea legislației în vederea obţinerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PS 2023 ‐ 2027;

b) sunt aferente, după caz: unor studii şi/sau analize privind durabilitatea economică și de mediu, Studiu de fezabilitate, Proiect tehnic, Document de avizare a lucrărilor de intervenție, întocmite în conformitate cu prevederile legislației în vigoare;

c) sunt necesare în procesul de achiziții publice pentru activitățile eligibile ale operațiunii;

d) sunt aferente activităților de coordonare şi supervizare a execuției şi recepției lucrărilor de

construcții – montaj.

**Cheltuielile de consultantă pentru management de proiect pentru obiectivul de investiții** sunt eligibile dacă respectă condițiile anterior menționate şi se decontează proporțional cu valoarea fiecărei tranşe de plată aferente proiectului. Excepție fac cheltuielile de consultanţă pentru întocmirea dosarului Cererii de finanțare care se pot deconta integral în cadrul primei tranşe de plată doar în cazul în care aceste servicii fac obiectul unui contract de sine stătător sau sunt evidențiate în mod distinct în cadrul Contractului de consultanță pentru managementul de proiect.

De asemenea, cheltuielile necesare pregătirii tuturor documentelor solicitate pentru întocmirea și completarea dosarului Cererii de finanțare (până la semnarea Contractului de finanțare) precum: cheltuieli pentru studii de teren şi proiectare, cheltuieli de organizare (de asistență) necesare în procesul de achiziții pentru activitățile efectuate înainte de încheierea Contractului de finanțare (asistența pentru derularea procedurile de achiziții, elaborarea cererilor de ofertă, a caietelor de sarcini și a altor documente necesare derulării procedurilor de achiziții), cheltuieli pentru obţinere avize, acorduri şi autorizații necesare în dosarul Cererii de finanțare în vederea încheierii Contractului de finanțare, inclusiv onorariile aferente, pot fi decontate, de asemenea, la prima tranşă de plată.

Costurile generale ale proiectului la care se referă art. 18, alin. (1) şi alin. (3) din Hotărârea nr. 1570/2022 se defalcă pe subcapitole bugetare în cadrul bugetului indicativ al proiectului şi trebuie să se încadreze în **maximum 5%** din totalul cheltuielilor eligibile.

În cazul solicitanților neplătitori de TVA, în temeiul legislaţiei naţionale privind TVA‐ul, sunt cheltuieli eligibile valorile TVA aferente cheltuielilor eligibile purtătoare de TVA.

***Atenție!***

Cheltuielile eligibile efectuate înainte de semnarea Contractului de finanțare, dar după depunerea Cererii de finanțare, sunt doar cele pentru care sprijinul se va acorda în baza costurilor standard prezente în fișa intervenției şi în cererea de finanțare (înființare perdea naturală de protecție). **Aceste cheltuieli vor fi decontate după contractare și vor fi realizate în conformitate cu cererea de finanțare și proiectul tehnic de plantare depus și nu pot fi decontate dacă proiectul nu este contractat. Pentru proiectele prin care solicitantul a menționat în cererea de finanțare că va realiza investiții evaluate pe baza costurilor standard după depunerea cererii de finanțare, dar înainte de semnarea contractului de finanțare, solicitantul va notifica AFIR că urmează să înceapă realizarea acestora în vederea efectuării verificării pe teren.**

***Atenție!***

A nu se confunda costurile standard cu preţurile de referință (maximale). Astfel, în cazul operaţiunilor pentru care sprijinul se acordă în baza costurilor standard, valoarea cheltuielilor eligibile este egală cu suma valorilor pentru fiecare operaţiune în parte, prezente în fişa intervenției/cererea de finanțare, indiferent dacă prețul efectiv de achiziție este mai mic sau mai mare decât valorile costurilor standard din fișa intervenției/cererea de finanțare, exceptând operațiunile care se supun procedurii de achiziții.

Cheltuielile eligibile prezente în secțiunea de mai sus care nu se regăsesc în costurile standard, reprezintă cheltuieli eligibile, însă cu respectarea rezonabilității prețurilor conform punctelor a) și

c) de mai jos.

**Cheltuielile necesare pentru implementarea proiectului sunt eligibile dacă** activele corporale şi necorporale rezultate din implementarea proiectului sunt incluse în categoriaactivelor proprii ale beneficiarului şi să fie utilizate pentru activitatea care a beneficiat definanțare nerambursabilă pentru minimum 5 ani de la data efectuării ultimei plăţi.

**Rezonabilitatea costurilor este asigurată, după caz, prin:**

a) respectarea limitelor de preţuri din baza de date cu prețuri de referință postată pe pagina de internet a AFIR;

b) valorile costurilor standard şi contribuţiei în natură, potrivit fişei intervenției DR 19 sau din Cererea de finanțare;

**c)** prezentarea a două oferte pentru bunuri şi servicii a căror valoare este mai mare de 15.000 Euro și o ofertă pentru bunuri şi servicii a căror valoare este mai mică sau egală cu 15.000 Euro *sau PrintScreen – uri de pe site–urile* furnizorilor de bunuri care cuprind informații despre furnizor, bunul ofertat, caracteristicile minimale, prețul și data la care este valabil prețul afișat.

**Cheltuielile** necesare pentru implementarea proiectului sunt eligibile dacă:

**a)** sunt realizate efectiv după data semnării contractului de finanţare cu agenţia de plată şi sunt în legătură cu îndeplinirea obiectivelor fiecărei intervenţii, cu excepţia cheltuielilor cu întocmirea şi depunerea proiectelor care pot fi realizate înainte de depunerea cererii de finanţare și a celor sprijinite prin intermediul costurilor standard care pot fi efectuate inainte de contractare, dar după depunerea cererii de finanțare;

**b)** sunt efectuate pentru realizarea investiţiei cu respectarea rezonabilităţii costurilor;

**c)** sunt efectuate cu respectarea prevederilor contractului de finanţare semnat cu agenția responsabilă de implementare ;

**d)** sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

**2.4 Tipuri de investiţii şi cheltuieli neeligibile.**

* **Cheltuieli neeligibile specifice**:
* achiziția de utilaje şi echipamente agricole;
* întreţinerea perdelelor naturale de protecţie (cheltuielile din anii IV şi V de cultură).
* **Cheltuieli neeligibile generale**:
* cheltuieli prevăzute la art. 73 din Regulamentul (UE) 2021/2115;
* cheltuielile cu achiziţionarea de bunuri și echipamente „second hand”;cheltuieli cu investițiile ce fac obiectul dublei finanțări care vizează aceleași costuri eligibile (evitarea dublei finanțări cu beneficiarii schemei de ajutor de stat "SPRIJIN PENTRU INVESTIȚII ÎN NOI SUPRAFEŢE OCUPATE DE PĂDURI” din cadrul Planului Național de Redresare și Reziliență (PNRR) se va realiza la nivel de beneficiar de către AFIR);
* taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuielile efectuate înainte de depunerea solicitării de sprijin și înainte de semnarea contractului de finanțare a proiectului, cu excepția cheltuielilor cu întocmirea și depunerea proiectelor, care pot fi efectuate înainte de depunerea cererii de finanțare și a cheltuielilor necesare implementării proiectelor care presupun înființare perdele de protecție, doar pentru acele operațiuni pentru care există costuri standard, care pot fi efectuate după depunerea cererii de finanțare.
* Cheltuielile pentru înființarea de perdele naturale de protecție pe urmatoarele categorii de terenuri:
	+ terenuri care fac obiectul unor litigii;
	+ terenuri care au beneficiat de sprijin prin măsura 221 - Prima împădurire a terenurilor agricole din PNDR 2007-2013 sau submăsura 8.1 - Împădurirea și crearea de suprafețe împădurite din PNDR 2014-2020.

Pentru evitarea dublei finanțări, investițiile pe terenurile care au beneficiat de sprijin prin măsura 221 - Prima împădurire a terenurilor agricole din PNDR 2007-2013 sau submăsura 8.1 - Împădurirea și crearea de suprafețe împădurite din PNDR 2014-2020 nu sunt eligibile.

Pentru Organizațiile de producători din sectorul legume‐fructe care aplică Programe Operaționale finanțate prin Pilonul I se vor face verificări încrucișate cu APIA pentru evitarea dublei finanțări.

***Atenție:***

**Solicitantul va trebui să-si prevadă în bugetul proiectului și cheltuielile neeligibile (exemplu: *operatiunile de intretinere pe care trebuie sa le efectueze obligatoriu pana in anul 5 inclusiv pentru a rezulta o perdea viabilă).***

***Atenție****:*

**Cheltuielile neeligibile ale proiectului sunt suportate integral de către beneficiarul intervenţiei, fie prin resurse proprii, fie prin finanţare externă, sub o formă care să nu facă obiectul niciunui alt ajutor public.**

**2.5 Principiile și criteriile de selecţie ale proiectului.**

|  |
| --- |
| **IMPORTANT** |
| **Înainte de depunerea cererii de finanţare, solicitantul trebuie să identifice, obiectiv, punctajul estimat (auto-evaluare, prescoring) pe care aceasta îl întrunește, să anexeze cererii de finanțare, documentele pe baza cărora se certifică îndeplinirea criteriilor de selecție, în acord cu detalierea de la secțiunea aferentă selecției.** |

Selecția pentru finanţarea proiectelor depuse în cadrul intervențiilor din Planul Strategic 2023-2027 se desfășoară în conformitate cu prevederile HG. 1570/2022 și a Regulamentului de organizare şi funcţionare al procesului de selecţie şi al procesului de verificare și soluționare a contestaţiilor pentru proiectele aferente intervențiilor de dezvoltare rurală din Planul Strategic PAC 2023-2027 (PS 2023-2027) detaliată în secțiunea ”3. Selecţia proiectelor” din prezentul ghid.

Pentru această intervenție **pragul de calitate prestabilit (pragul minim) este de 20 puncte.**

Cererile de finanţare care au punctajul estimat (auto‐evaluare/pre‐scoring) mai mic decât pragul de calitate lunar nu pot fi depuse în luna respectivă, sistemul on‐line nepermițând încărcarea Cererii de finanțare, acestea putând fi depuse în luna în care punctajul estimat este mai mare sau egal cu pragul de calitate respectiv.

**Atenție! Toate activităţile pe care solicitantul se angajează să le efectueze în cadrul cererii de finanțare şi pentru care a primit punctaj la selecţie, devin condiţii obligatorii pentru menţinerea sprijinului pe toată perioada Contractului de finanțare (perioada de implementare şi monitorizare a proiectului).**

**Atenție!**

**Este important ca înainte de depunerea Cererii de finanțare, să identificaţi, obiectiv, punctajul estimat** (autoevaluare, prescoring) pe care aceasta îl întruneşte şi să‐l menţionaţi în Cererea de finanțare, secţiunea A *„Date despre tipul de proiect şi beneficiar*.

**Proiectele al căror punctaj va scădea în urma evaluării AFIR sub pragul de calitate corespunzător**

**lunii respective vor fi declarate neconforme și nu vor mai intra în procesul de selecție.**

**Toate cererile de finanțare eligibile vor fi punctate în conformitate cu Principiile/Criteriile de selecție următoare:**

|  |  |  |
| --- | --- | --- |
| **Nr. Crt.**  | **Principii de selecţie și criterii de selecție** | **Punctaj** |
| **1.** | **Principiul sinergiei cu alte intervenții și/sau scheme/ angajamente de mediu** | **Max 25** |
| ***1.1 Proiecte care vizeaza investiții adresate terenurilor ocupate cu vii, livezi, pepiniere viticole și/sau pomicole și hamei*** | **25** |
|  | ***1.2 Proiecte care vizeaza investiții adresate terenurilor arabile sub angajamente de mediu***Punctajul se acordă numai în cazul în care peste 50% din terenul arabil vizat de investiție se află sub un angajament în derulare în cazul următoarelor intervenții din PS PAC 2023-2027: * PD-04 -  Practici benefice pentru mediu aplicabile în teren arabil

• PD-05 - Practicarea unei agriculturi prietenoase cu mediul în fermele mici (gospodăriile tradiționale)• DR-02 - Agro-mediu și climă pe terenuri arabile • DR-04 Agricultură ecologică – Conversie • DR-05 Agricultură ecologică – Menținerea certificării | 20 |
| **2.** | **Principiul** **realizării investițiilor în zone cu constrângeri naturale**  | **20** |
|  | **2.1 Proiecte care vizeaza investiții adresate terenurilor agricole din zone cu constrângeri naturale\*.**Punctajul se acordă numai în cazul în care peste 50% din terenul agricol vizat de investiție se află în una din UAT-urile desemnate în PS PAC ANC ZM (DR-09), ANC SEMN (DR-10), ANC-SPEC (DR-11).*\* Zone afectate de constrângeri naturale (zona montană-ANCZM) , zone afectate de constrângeri naturale semnificative (ANC SEMN) și zone afectate de constrângeri naturale specifice (ANC –SPEC).* | 20 |
|  **3.** | **Principiul proprietății**  | **Max 15** |
| ***3.1 Terenul agricol pe care se realizează investiția se află în proprietatea solicitantului sau administrarea acestuia în cazul entităților publice cu personalitate juridică*** Punctajul se va acorda proporțional cu suprafața de teren deținută în proprietate/administrare din total teren deservitde investițieCalculul se va efectua după următoarea formulă:$$\frac{Std}{STtdes}×15$$unde:Std = Suprafaţa de teren deţinută în proprietate/administrare deservită de perdea (exclusiv suprafaţa acoperită de perdea)STtdes = Suprafata totală de teren deservită de perdeaRezultatul va fi exprimat cu un număr de **4 zecimale****Atenţie: suprafaţa deţinută în administrare intră în calculul punctajului doar în cazul entităţilor publice cu personalitate juridică.** **Notă: În cazul în care suprafaţa de teren deservită de perdeaua de protecţie este în totalitate în proprietate, criteriul calculat mai sus va fi de 15 puncte.****În cazul în care suprafaţa de teren deservită de perdeaua de protecţie este parţial în proprietatea solicitantului criteriul va fi întotdeauna mai mic de 15 puncte** | **15** |
| **4** | **Principiul dimensiunii suprafeței acoperite de investiție** | **Max 20** |
| ***4.1 Proiecte care vizeaza investiții adresate terenurilor ocupate cu vii, livezi, pepiniere viticole și sau pomicole și hamei, cu dimensiunea:***a) 5 – <10 hab) 10 – <50 hac) peste 50 ha | **10****15****20** |
| ***4.2 Proiecte care vizeaza investiții adresate terenurilor arabile, cu dimensiunea:****a) 10 – <50 ha**b) 50 – <100 ha**c) peste 100 ha* | **10****15****20** |
| ***Punctajul aferent criteriului de selecție 4.1 nu se poate cumula cu cel al criteriului 4.2****In cazul fermierilor care fac dovada ambelor tiputi de terenuri ( precizate la CS 4.1 și CS 4.2), se acordă punctajul care este cel mai avantajos fermierului.* |
| **5** | **Principiul compoziției perdelei naturale de protecție** | **Max 20** |
|  | ***5****.1* Perdele naturale de protecție care au în compoziție specii meliferea) cel puțin o specieb) cel puțin 3 specii | **10****20** |
|  | Punctajul se acorda solicitanților care utilizază și specii melifere din tabelul ***Specii forestiere cu potențial melifer – descriere, ecologie, producția de miere și aprecierea ponderii economico-apicol***, pagina 40 din Ghidul de recomandări elaborat de Institutul Național de cercetare – dezvoltare în silvicultură “Marin Drăcea”.Se va menționa în proiectul tehnic faptul că se propun specii melifere și care sunt acestea. |
| **TOTAL** |  |

**2.6 Valoarea maximă a fondurilor nerambursabile** (intensitatea sprijinului)

**Valoarea sprijinului va fi de maximum 200.000 euro/beneficiar*.***

**Intensitatea sprijinului public nerambursabil raportată la costurile eligibile per proiect va fi de 100%.**

# Capitolul 3

**ACCESAREA FONDURILOR NERAMBURSABILE acordate pentru intervenția DR-19 – Investiții neproductive la nivel de fermă**

Plata efectivă a sprijinului se realizează prin rambursarea valorii costurilor standard pentru operațiunile eligibile a fi sprijinite prin intermediul acestora, efectuate (suportate şi plătite) în prealabil de beneficiar și prin rambursarea costurilor eligibile suportate efectiv de beneficiar, în baza cererilor de plată depuse de beneficiar şi autorizate la plată de către AFIR în urma parcurgerii procedurilor specifice ale AFIR, în conformitate cu prevederile art. 16 din H.G. nr. 1570/2022.

Procesul de acordare a sprijinul financiar în cadrul intervenţiei DR-19 include etapele de depunere a cererilor de finanțare, selecţie, notificare a solicitantului privind finanţarea cererii de finanțare, semnare a contractului de finanțare și derulare a proiectului.

Cererea de finanţare depusă de beneficiar, împreună cu toate documentele anexate acesteia, rezultată în urma verificărilor, modificărilor şi completărilor efectuate pe parcursul tuturor etapelor de evaluare şi implementare, face parte integrantă din contractul de finanțare, iar prevederile acestora sunt obligatorii pentru beneficiar pe întreaga perioadă de derulare a proiectului.

***Atenţie!***

În conformitate cu prevederile art. 62 din Regulamentul Comisiei (UE) nr. 2116/2021, cu modificările ulterioare și a HG 1570/2022, nu sunt eligibili beneficiarii care au creat în mod artificial condiţiile necesare pentru a beneficia de finanțare în cadrul măsurilor PS 2023‐2027. Fiecare proiect prin care se solicită finanțare prin FEADR, este verificat în ceea ce privește eventuala creare de condiții artificiale în fiecare din etapele procedurale pe care le va parcurge acesta. Dacă pe parcursul oricărei dintre aceste etape procedurale, se identifică crearea de condiții artificiale, se vor aplica măsurile și corecțiile financiare corespunzătoare (respingere CF/debit total/ debit parțial după caz).

În acest sens, vă recomandăm să studiaţi anexa 7 la Ghidul solicitantului, *Instrucţiuni privind evitarea*

*creării de condiţii artificiale în accesarea PS 2023‐2027* pentru evitarea oricăror situaţii conflictuale cu organismele de control.

**3.1 Completarea, depunerea şi verificarea dosarului Cererii de Finanţare**

Un solicitant poate depune o singură Cerere de finanțare în cadrul intervenţiei DR-19 pe toată durata de aplicare a acesteia.

Dosarul Cererii de Finanţare conţine Cererea de finanţare însoţită de anexele tehnice şi administrative, conform listei documentelor prezentată la Cap. 4 din prezentul Ghid, care vor fi depuse exclusiv on-line, pe pagina de internet [www.afir.ro](http://www.afir.ro).

Anexele Cererii de finanţare fac parte integrantă din aceasta.

Formularul standard al Cererii de Finanţare este prezentat în Anexa 1 la prezentul Ghid şi este disponibil în format electronic, la adresa [**www.afir.ro**](http://www.afir.ro).

***3.1.1 Completarea*** ***Dosarului Cererii de Finanţare.***

Completarea Cererii de finanţare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de finanţare pe motiv de neconformitate administrativă.

Cererea de finanţare trebuie redactată pe calculator, în limba română. Nu sunt acceptate Cereri de Finanţare completate olograf.

Cererea de finanţare trebuie completată într-un mod clar şi coerent pentru a înlesni procesul de evaluare a acesteia.

**Există în Cererea de finanțare câmpuri obligatoriu de completat și validări. Completarea incorectă a Cererii de Finanțare duce la imposibilitatea validării, semnării, încărcării și depunerii acesteia.**

Solicitanții nu vor numerota paginile dosarului Cererii de finanțare, dar vor consemna în coloana dedicată paginării din Cererea finanțare, numărul paginilor aferente fiecărui document anexat.

În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor programului*.*

În Cererea de finanțare, la lista E, se pot completa alte documente justificative ale proiectului, dacă sunt necesare. Pentru fiecare document va trebui să existe câte un fişier cu extensia „pdf” care să fie încărcat ulterior.

**Atenție**!

Având în vedere prevederile Regulamentului (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date, toate Cererile de Finanțare depuse la AFIR conțin *Declarația privind prelucrarea datelor cu caracter personal*.

***Solicitanții trebuie să dețină semnătură electronică calificată care în sensul Regulamentului (UE) nr. 910/2014 se bazează pe un certificat calificat emis de un furnizor de servicii care se află în lista oficială a Uniunii Europene și care se regăseşte la*** [***https://eidas.ec.europa.eu/efda/tl-browser/#/screen/home***](https://eidas.ec.europa.eu/efda/tl-browser/%23/screen/home)***.***

**În cadrul Cererii de finanțare semnătura electronică trebuie creată EXCLUSIV cu ajutorul unei aplicații care permite semnarea fişierelor de tip pdf inteligent care conțin câmp dedicat pentru semnătură, precum Adobe Reader, având dispozitivul criptografic (token-ul) conectat la calculatorul/ laptopul semnatarului, sau utilizând un token virtual dacă furnizorul dumneavoastră v-a livrat unul.**

**ATENTIE:**

**Conform cunostințelor AFIR aplicațiile/serviciile de semnare la distanță care presupun încarcarea unui document în cadrul unei pagini web, iar apoi descărcarea acestuia în forma semnată disponibile pe piață NU permit semnarea documentelor de tip pdf inteligent care conțin câmp de semnătură, precum Cererile de Finanțare puse la dispoziție de AFIR.**

**Așadar, solicitanții pot depune Cererea de finanțare exclusiv prin utilizarea semnăturii electronice bazată pe certificat digital calificat.**

De asemenea aceștia pot depune documentele anexă întocmite în nume propriu aferente Cererii de Finanţare**,** semnate electronic cu o semnătură bazată pe certificat digital calificat (de ex. în cazul documentelor word emise de solicitant, acestea se pot exporta direct în fişiere tip pdf şi semna electronic fără listare, iar în cazul documentelor emise de alte instituţii/entităţi, acestea se vor scana).



Beneficiarul poate opta pentru obţinerea unui avans de până la 50% din contribuţia financiară a Uniunii Europene şi contribuţia publică naţională, conform art. 10, alin. (1) din Hotărârea nr. 1570/2022 prin bifarea căsuţei corespunzătoare în Cererea de finanţare.

Beneficiarul care nu a solicitat avans la data depunerii Cererii de Finanţare, are posibilitatea de a

solicita obţinerea avansului ulterior semnării Contractului de Finanţare FEADR pe parcursul implementării, o singură dată.

Conform art. 10, alin. (2) din Hotărârea nr. 1570/2022, plata avansului este condiţionată de constituirea unei garanţii în procent de 100% din valoarea avansului, prezentată, în cazul beneficiarilor publici, sub formă de scrisoare de garanţie bancară sau scrisoare de garanţie emisă de o instituţie financiară nebancară înregistrată pe toată perioada de valabilitate a garanţiei în Registrul special al Băncii Naţionale a României.

Utilizarea avansului se justifică de către beneficiar pe bază de documente până la expirarea duratei de implementare prevăzute în contractul de finanțare.

Solicitanții care vizează investiții amplasate în arealul ITI Delta Dunării, vor bifa, în scopul monitorizării acestor investiții, punctul dedicat acestei informații din Cererea de Finanțare. Pentru încadrarea amplasamentului investiției în teritoriul ITI, solicitanții pot consulta Lista UAT din zona unde se implementează Instrumentul Teritorial Integrat (ITI) care se regăsește în Anexa 10 la prezentul Ghid.

***3.1.2 Depunerea dosarului Cererii de Finanţare.***

Pentru a depune cereri de finanțare on-line solicitanții care nu au cont pe site-ul [**www.afir.ro**](http://www.afir.ro) vor trebui să își creeze cont de utilizator în cadrul acestui portal. Utilizatorii care au deja cont creat îl pot utiliza pentru încărcarea cererilor de finanțare în format electronic. Pașii care trebuie parcurși pentru încărcarea cererilor de finanțare în portalul AFIR sunt următorii:

**I. Accesarea site-ului AFIR**

Accesul la portal se realizează prin intermediul unui web-browser (ex: Microsoft Edge, Mozilla Firefox) și accesarea adresei [**www.afir.ro**](http://www.afir.ro). Odată accesată adresa, va fi afișată pagina principală.



**II. Creare cont si/sau autentificare**

Pentru logare se utilizeaza perechea nume utilizator-parola obținute la crearea contului pe site urmat de acționarea butonului Autentificare:

În cazul în care nu dețineți un cont, accesați opțiunea Creare cont. Anterior creării unui cont pe site-ul AFIR trebuie să dețineți o adresă de e-mail validă.



După înregistrare, utilizatorul va primi un e-mail de confirmare și va trebui să urmeze instrucțiunile din respectivul mesaj pentru activarea contului creat.

**III. Pregătire documente pentru încărcare**

După autentificare, utilizatorul va avea posibilitatea accesării aplicației privind depunerea de proiecte și gestionării celor existente în cont.

Prin selectarea sesiunii de depunere aferent domeniului de intervenție ce se doreste a fi accesat, utilizatorul va avea posibilitatea descarcării cererii de finanțare în format pdf inteligent în vederea completării.

**IV. Încărcarea Cererii de Finanțare, a anexelor tehnice și administrative**.

Sunt disponibile următoarele secţiuni:

1. **Încărcarea formularului Cerere de Finanțare**

***Atenţie!***

*Pentru a preveni respingerea Cererii de Finanțare ca urmare a descoperirii unor erori de formă în completarea Cererii de Finanțare, solicitantul are responsabilitatea încărcării unei cereri de finanțare în care informația să fie completă și conformă cu realitatea.*

La încărcarea Cererii de Finanțare vor avea loc o serie de validări în scopul de a ajuta solicitantul în corectarea diverselor probleme precum:

* - formularul Cererii de Finanţare trebuie să fie redactat electronic.
* - se va utiliza ultima versiune de Cerere de Finanțare, publicată pentru sesiunea respectivă.
* - denumirea fişierelor nu trebuie să conţină caracterele speciale “~ " # % & \* : < > ? / \ { | }”

În funcție de informațiile completate în cererea de finanțare privind amplasarea proiectului – Regiune - Județ, se va stabili Centrul regional la care se va lansa fluxul de Depunere Cerere de Finanțare

1. **Încărcare documente anexate Cererii de Finanțare**

Utilizatorul va încărca fiecare document în parte, încărcarea fiind de tip asincron.

Formatul fişierelor scanate trebuie să fie .pdf, cu o rezoluție de minim 200 dpi.

Recomandăm denumirea acestora conform listei documentelor din Cererea de finanțare (numărul și primele două-trei cuvinte).

După realizarea pașilor de mai sus, utilizatorul va acționa butonul de Upload, iar la finalizarea încărcării, acesta va primi un mesaj de confirmare, dacă toate fișierele au fost încărcate cu succes.

**Atenție! La încărcarea online a proiectului solicitanţii vor trebui să încarce toate documentele care au bifat pe coloana „Obligatoriu pentru toate proiectele”. În caz contrar proiectul nu se va putea depune online.**

După încărcarea cu succes a tuturor fișierelor se va acționa butonul Depunere Proiect, în vederea transmiterii acestuia către AFIR.

Alocarea numărului de ordine al Cererii de Finanțare se va realiza prin generarea unei secvențe unice pe sesiune.

Ulterior depunerii, pentru solicitanți, vor fi disponibile numai acțiunile privind vizualizarea detaliilor proiectului precum si funcționalități de afişare a istoricului acestuia.

Pentru detalii privind depunerea online se pot consulta instrucțiuniile disponibile ȋn format pdf/video.

**Este strict interzisă utilizarea tuturor roboţilor sau scripturilor care colectează în mod automat resursele, folosirea programelor care imită caracteristicile unui utilizator uman sau care oferă un avantaj nedrept şi/sau folosirea de click-bots sau script-uri care execută click-uri în mod automat sau reproduc în alt mod comportamentul uman.**

**Este strict interzisă utilizarea simultană de locaţii multiple/ip-uri multiple pentru acelaşi User.**

1. **Încărcare alte documente**

În această secțiune, utilizatorul are posibilitatea de a încărca și alte documente justificative ale proiectului. După realizarea pașilor de mai sus, utilizatorul va acționa butonul de Upload, iar la finalizarea încărcării, acesta va primi un mesaj de confirmare, dacă toate fișierele au fost încărcate cu succes.

După încărcarea cu succes a tuturor fișierelor, acestea vor fi transferate la AFIR.

Acestea se vor regăsi în Sistemul de gestiune a documentelor, în folder‐ul proiectului, concomitent cu pornirea fluxului de Depunere‐Evaluare. Alocarea bonurilor de ordine se va realiza prin generarea unei secvențe unice pe sesiune.După depunerea proiectelor, pentru solicitanți, sunt disponibile numai acțiunile „Vizualizare”, „Statusuri”.

**Atenție!**

**Pentru a preveni respingerea Cererii de Finanțare ca urmare a descoperirii unor erori de formă în completarea acesteia, solicitantul are responsabilitatea încărcării unei Cereri de Finanțare în care informația să fie completă și conformă cu realitatea.**

**Pentru Cererile de Finanțare a căror încărcare on‐line prin intermediului portalului AFIR se realizează după ora 14.00, termenul privind verificarea condiţiilor de admitere se derulează din**

**ziua următoare. În ultima zi de depunere a licitaţiei lunare, încărcarea on‐line se realizează până la ora 16.00.**

**Cererea de Finantare și toată documentația aferentă nu trebuie să fie semnate și ștampilate pe**

**fiecare pagină.**

**Atenție!**

**Solicitantul își asumă veridicitatea documentelor, iar dacă la prezentarea acestora în original se**

**constată neconcordanțe care afectează condițiile de eligibilitate sau selectie, se va lua decizia de**

**neîncheiere a Contractului de finanțare și încadrarea proiectului cu statut de contract neîncheiat.**

**Piesele desenate care depăşesc formatul A3, se pot ataşa salvate direct în format .pdf, la care se**

**va adaugă declaraţia proiectantului privind conformitatea cu planşele originale din Cererea de**

**Finanţare.**

**Retragerea Cererii de Finanțare se poate efectua online prin completarea, semnarea formularului de retragere de către solicitant/ reprezentant legal, formular ce va fi scanat și transmis online. Solicitanţii care au optat pentru retragerea cererii de finanţare nu mai au posibilitatea de a depune o alta cerere de finanţare în aceeaşi sesiune.**

**Atentie!**

**Nu se poate reveni asupra unei solicitări de retragere a unei Cereri de Finanțare!**

* + 1. ***Verificarea dosarului Cererii de Finanţare****.*

***În acord cu prevederile naționale și cu cele comunitare în vigoare, privind stabilirea unor măsuri de simplificare la nivelul administrației publice centrale, Agenția pentru Finanțarea Investițiilor Rurale (AFIR) va introduce în etapa de evaluare a proiectelor, semnarea electronică a documentelor emise.***

***În acest sens, documentele aferente etapei de evaluare transmise de AFIR în format electronic către solicitanți, vor avea aplicate semnături electronice.***

**Verificarea cererilor de finanţare se face la**:

* + CRFIR, pentru toate proiectele
1. **Încadrarea cererii de finanţare în funcţie de autoevaluarea scorului (pre-scoring).**

Cererea de finanţare este admisă pentru verificarea eligibilității și a criteriilor de selecţie în cazul în care autoevaluarea scorului punctajului solicitantului este mai mare sau egală cu pragul de calitate al lunii în care a depus Cererea de finanțare.

Proiectele al căror punctaj va scădea în urma evaluării AFIR sub pragul de calitate, vor fi declarate neconforme şi nu vor intra în etapa de selecţie.

**2. Verificarea eligibilităţii Cererii de Finanţare**

Verificarea eligibilităţii tehnice și financiare constă în:

* verificarea eligibilităţii solicitantului;
* verificarea criteriilor de eligibilitate a investiției;
* verificarea bugetului indicativ al cererii de finanțare.
* verificarea tuturor documentelor anexate Cererii de Finanțare.

**Cazurile în care expertul evaluator poate solicita informaţii suplimentare sunt următoarele:**

***Atenţie!***

*Agenţia pentru Finanţarea Investiţiilor Rurale îşi rezervă dreptul de a solicita documente sau informaţii suplimentare dacă, pe parcursul verificărilor și implementării proiectului, se constată de către AFIR că este necesar. Informaţiile suplimentare se vor solicita de către experţii evaluatori în sistem online, iar răspunsul va fi transmis online****.***

1. în cazul în care documentele prezentate sau mențiunile din cererea de finanțare conține informații insuficiente pentru clarificarea unui criteriu de eligibilitate sau există informații

contradictorii între mențiunile acestora;

2. în cazul în care în bugetul indicativ (inclusiv devizele financiare şi devizele pe obiect) există

diferenţe de calcul sau încadrarea categoriilor de cheltuieli eligibile/neeligibile nu este

făcută corect.

Pentru criteriile de eligibilitate și selecție se pot solicita clarificări, documente suplimentare fără

înlocuirea documentelor obligatorii la depunerea Cererii de finanțare.

Se acceptă orice informații si alte documente care certifică o stare de fapt existentă la momentul

depunerii Cererii de finanțare, care vin în susținerea și clarificarea informațiilor solicitate din documentele obligatorii existente la dosarul Cererii de finanțare.

**În cazul în care restul documentelor din Cererea de finanţare nu sunt în conformitate cu forma cerută la cap. 4. „*Documentele necesare întocmirii Cererii de Finanţare*”, Cererea de finanţare va fi declarată neeligibilă.**

**3. Verificarea criteriilor de selecție**

În urma acestor verificări pot exista trei situaţii:

* proiectul este neeligibil;
* proiectul este eligibil şi va avea un punctaj ≥ pragul de calitate lunar.
* proiectul este neconform dacă are un punctaj < pragul de calitate lunar;

**4. Selecţia proiectelor**.

Alocarea publică disponibilă a intervenției *DR-19 - Investiții neproductive la nível de fermă*, aferentă sesiunii de depunere, criteriile de selecție, punctajele de selecție, pragurile de calitate lunare sunt realizate la inițiativa AM PS cu consultarea prealabilă a Comitetului de Monitorizare.

Pentru fiecare sesiune de depunere se face un **ANUNŢ DE LANSARE A LICITAŢIEI** în care se vor prezenta: alocarea sesiunii, intervalul de depunere a Cererilor de Finanțare, pragul calitate prestabilit şi pragurile de calitate lunare**.**

**Solicitanții, la depunerea proiectului, completează obligatoriu în Cererea de finanțare câmpul aferent punctajului estimat (autoevaluare/prescoring).**

***Atenţie !***

***Evaluarea criteriilor de selecție se face numai în baza documentelor depuse odată cu Cererea de finanțare.***

Depunerea și evaluarea proiectelor se realizează lunar doar pentru proiectele ce au punctajul estimat (autoevaluare/prescoring) mai mare sau egal decât pragul de calitate aferent lunii respective.

Depunerea proiectelor în cadrul sesiunii se opreşte înainte de termenul limită prevăzut în nota de lansare, atunci când valoarea publică totală a proiectelor depuse de la începutul sesiunii având un punctaj estimat (autoevaluare/prescoring) mai mare sau egal cu pragul de calitate aferent etapei lunare respective, excluzând valoarea publică totală a proiectelor retrase, ajunge la 150% din nivelul alocării sesiunii, cu excepția primelor 5 zile calendaristice din fiecare etapă de depunere când depunerea proiectelor se realizează indiferent de nivelul plafonului.

**Atenție!** Proiectele al căror punctaj estimat de solicitanți va scădea în urma evaluării AFIR sub pragul de calitate corespunzător lunii respective cât și proiectele încadrate greșit din punct de vedere al componentei cu alocare financiară distinctă aferente unei intervenții, vor fi declarate neconforme.

Selecția proiectelor eligibile se face în ordinea descrescătoare a punctajului de selecție în cadrul alocării disponibile pentru selecția lunară ce reprezintă diferența dintre alocarea sesiunii și valoarea publică totală a proiectelor selectate prin rapoartele de selecție/contestații intermediare/lunare anterioare, valoarea publică totală a contestaţiilor depuse aferente rapoartelor de selecţie lunare publicate, după caz. Se va ține cont de necesitatea păstrării unei rezerve pentru finanțarea contestațiilor, în limita a 20% din alocarea sesiunii, după caz.

În cazul proiectelor cu același punctaj, departajarea acestora se face în următoare ordine a criteriilor de departajare:

1. **Proiecte care vizeaza investiții adresate terenurilor ocupate cu vii, livezi, pepiniere viticole și/sau pomicole și hamei**
2. **Principiul dimensiunii suprafeței acoperite de investiție**
3. **Valoarea eligibilă a proiectului, în sensul prioritizarii proiectelor cu o valoare mai mare.**

După publicarea raportului de selecție intermediar/lunar pe pagina de internet AFIR, solicitanții au la dispoziție 7 zile lucrătoare începând cu ziua lucrătoare imediat următoare postării pe pagina de internet AFIR a raportului de Selecție pentru a depune contestaţii cu privire la rezultatul evaluării.

 Urmare soluționării contestațiilor, Comisia de soluționare a contestațiilor va proceda astfel:

a)    pentru contestațiile depuse aferent unui Raport de selecție intermediar, vor fi selectate proiectele cu punctajul total mai mare sau egal cu punctajul ultimului proiect selectat pentru finanțare aferent Raportului de selecție intermediar respectiv, cu aplicarea criteriilor de departajare aferente intervenției. Proiectele eligibile neselectate vor rămâne în așteptare și vor intra în competiție cu proiectele din Raportul de selecție lunar al etapei respective, după caz.

b)   pentru contestațiile depuse aferente unui Raport de selecție lunar vor fi selectate proiectele cu punctajul total mai mare sau egal cu punctajul ultimului proiect selectat pentru finanțare aferent etapei respective, cu aplicarea criteriilor de departajare aferente intervenției ori mai mare sau egal cu pragul de calitate lunar aferent etapei respective în situația în care valoarea publică totală a proiectelor selectate din raportul de selecție lunar aferent este mai mică decât alocarea disponibilă pentru selecția etapei stabilită conform art.8 alin.(2), din *Regulament de organizare și funcționare al procesului de selecție și al procesului de verificare și soluționare a contestațiilor pentru proiectele aferente intervențiilor de dezvoltare rurală din Planul Strategic PAC 2023-2027 (PS 2023-2027)*, după caz.

Urmare publicării raportului de contestații lunar, există posibilitatea întocmirii unui *Raport de selecție aferent etapei pentru care au fost finalizate contestațiile*, după caz, conform *Regulamentului de organizare și funcționare al procesului de selecție și al procesului de verificare și soluționare a contestațiilor pentru proiectele aferente intervențiilor de dezvoltare rurală din Planul Strategic PAC 2023-2027 (PS 2023-2027).*

**IMPORTANT !**

**Procesul de SELECȚIE și procesul de SOLUȚIONARE A CONTESTAȚIILOR se desfășoară potrivit *„*Regulamentului de organizare și funcționare al procesului de selecție și al procesului de verificare și soluționare a contestațiilor pentru proiectele aferente intervențiilor de dezvoltare rurală din Planul Strategic PAC 2023-2027 (PS 2023-2027)*” cu modificările şi completările ulterioare*, în vigoare la momentul lansării sesiunii, publicat pe site‐urile** [**www.madr.ro**](http://www.madr.ro) **și** [**www.afir.ro**](http://www.afir.ro)

***3.2 Contractarea fondurilor.***

După aprobarea Raportului de selecție/Raportului de contestații în care sunt incluse proiectele aprobate pentru finanţare, AFIR notifică Beneficiarul privind Decizia de Selecţie prin documentul „*Notificarea beneficiarului privind selectarea Cererii de Finanțare și semnarea Contractului de finanţare*”.

Un proiect selectat poate fi declarat neeligibil, dacă în urma verificării se constată neconcordanţe între documentele depuse online și cele din dosarul original a cererii de finanţare.

În vederea încheierii Contractului de finanţare în termen **de maxim 6 luni** de la transmiterea *Notificării privind selectarea cererii de finantare* solicitantul va depune la Autoritatea Contractantă (CRFIR) următoarele documente, cu caracter obligatoriu:

**1. Dosarul original după care s-a scanat, pentru conformitatea documentelor încărcate online**.

Solicitanții prezintă la contractare exemplarul original al Cererii de Finanțare și a documentelor anexe în original, pentru confirmarea documentelor încărcate online.

Solicitanții vor prezenta în dosarul pe suport de hârtie doar documentele care au fost scanate, pentru probarea conformității cu documentele încărcate online. În cazul în care se vor constata neconcordanțe în urma verificării documentelor solicitate în vederea încheierii contractului de finanțare și/sau între documentele încărcate on-line și documentele depuse pe suport de hârtie, care pot afecta criteriile de selecție sau condiţiile de eligibilitate, Cererea de finanţare se va declara neeligibilă/neselectată pentru finanțare, cu consecința neîncheierii contractului de finanțare și încadrarea proiectului cu statut de contract neîncheiat.

1. **Certificate care să ateste lipsa datoriilor restante locale, valabile la data încheierii contractului, emise de către primăriile pe raza cărora solicitanții îşi au sediul social și punctele de lucru (numai în cazul în care solicitantul este proprietar asupra imobilelor).**

**3. Graficul de eşalonare a datoriilor către bugetul consolidat** (în cazul în care beneficiarul figurează cu datorii restante fiscale);

În vederea semnării contractului de finanțare, în baza acordului reprezentantului legal, exprimat în cererea de finanțare, pentru consultarea bazei de date a IGPR și ANAF, AFIR obține certificatul care atestă lipsa datoriilor restante fiscale și sociale pentru beneficiar și extrasul de pe cazierul judiciar al reprezentantului legal. În situația în care AFIR nu poate consulta baza de date a celor două instituții, se va solicita beneficiarilor, prin intermediul informațiilor suplimentare, la încheierea contractului de finanțare, prezentarea certificatului de atestare fiscală și a cazierului judiciar.

**4. Adresa emisă de bancă/trezorerie** cu datele de identificare ale acesteia şi ale contului aferent proiectului FEADR (denumirea și adresa băncii/ trezoreriei, codul IBAN al contului de operaţiuni cu AFIR).

**5. Copia documentului de identitate al reprezentantului legal al beneficiarului;**

**6. Dovada achitării integrale a datoriei față de AFIR, inclusiv dobânzile și majorările de întârziere** (dacă este cazul);

**7. Graficul de eşalonare anuală a plăților, asumat de beneficiar**

***În caz de neprezentare a documentelor de către solicitant******în termenul precizat în Notificarea AFIR privind selectarea cererii de finanțare sau în cazul în care acesta se regăseşte înregistrat în evidenţele AFIR cu debite sau nereguli, Agenţia nu va încheia Contractul de finanţare.***

***ATENTIE! Beneficiarul este obligat să respecte Graficul de eşalonare anuală a plăților asumat prin Contractul de finanțare, pe toată durata de implementare a proiectului, ȋn caz contrar fiind sancționat conform prevederilor Contractului de finanțare.***

***Atenție!***

**În vederea încheierii Contractului de finanțare, AFIR informează toți solicitanții care au proiecte selectate pentru contractare că reprezentanții legali trebuie să dețină semnătură electronică în vederea semnării contractului de finanțare.**

***Atenție!***

**La momentul încheierii contractului de finanțare, beneficiarul nu trebuie să fie în insolvență. În cazul în care, în urma verificărilor făcute, acesta figurează în Buletinul Procedurilor de Insolvență, nu se contractează și se întocmește nota de neîncheiere a contractului de finanțare cu notificarea beneficiarului.**

**Vizita pe teren**

Verificarea pe teren se realizează pentru toate Cererile de finanțare selectate și are loc înaintea încheierii contractului, după ce solicitantul depune documentele solicitate prin Notificarea beneficiarului privind selectarea cererii de finanţare şi semnarea contractului de finanţare.

Numai în cazuri excepţionale, atunci când condiţiile meteorologice nu permit efectuarea vizitei pe teren, Șeful SAFPD poate decide asupra efectuării sau nu a vizitei pe teren, cu aprobarea Directorului CRFIR.Scopul verificării pe teren este de a controla datele și informaţiile cuprinse în anexele tehnice și administrative cu elementele existente pe amplasamentul propus. Expertul compară verificarea anumitor criterii de eligibilitate pe baza documentelor (etapa verificării administrative) cu realitatea, pentru a se asigura de corectitudinea informațiilor.

În cazul în care se constată neconcordanțe care afectează conditiile de eligibilitate, în urma verificării pe teren, se va emite decizia de neîncheiere a contractului de finanțare.

Dacă sunt îndeplinite integral condițiile, în urma primirii și verificării documentelor obligatorii, precum și în urma verificării pe teren, Autoritatea Contractantă va proceda la încheierea Contractului de Finanțare. În acest sens, beneficiarul proiectului selectat pentru finanțare va primi pe adresa de e‐mail, contractul de finanțare, semnat electronic de Autoritatea Contractantă, urmând ca acesta să îl semneze și să transmită Autorităţii Contractante, prin intermediul platformei informatice, contractul de finanţare însoţit de anexe şi documentele ataşate, semnate electronic de către reprezentantul legal.

**Pentru stabilirea valorii în lei la încheierea Contractului de finanțare se va utiliza cursul euro‐leu stabilit de Banca Centrală Europeană, publicat pe** pagina **web:** [**http://www.ecb.int/index.html**](http://www.ecb.int/index.html)**, valabil la data de 01 ianuarie a anului în care se încheie contractul de finanțare.**

**Important!** Bugetul indicativ din Cererea de finanțare aprobat în urma evaluării Cererii de finanțare devine anexă la Contractul de finanțare.

În cazul în care beneficiarul nu acceptă finanţarea nerambursabilă, nu depune documentele obligatorii necesare în etapa de contractare a proiectului ori nu transmite contractul de finanţare semnat electronic și nu notifică AFIR în această perioadă, se consideră că beneficiarul renunţă la sprijinul financiar.

Durata de execuţie a contractului de finanţare este de 3 ani de la data semnării contractului de finanţare.

**Durata de execuție** prevăzută mai sus **poate fi prelungită conform prevederilor HG nr 1570/2022,**

cu acordul prealabil al AFIR şi **cu aplicarea penalităților specifice** beneficiarilor publici sau privați,

prevăzute în Contractul de Finanțare, la valoarea nerambursabilă rămasă de plătit.

**Duratele de execuție** prevăzute mai sus, **se pot suspenda la cererea beneficiarului**, în situații de forță majoră sau în cazul în care pe parcursul implementării proiectului se impune obţinerea, din motive neimputabile beneficiarului, de avize/acorduri/autorizații, după caz, pentru perioada de timp necesară obţinerii acestora. Pentru oricare dintre aceste situații, beneficiarul are obligația de a notifica Autoritatea Contractantă și de a fundamenta solicitarea de suspendare cu documente justificative.

**Durata maximă de execuţie a contractelor de finanţare nu poate depăşi termenul maxim de plată de 31.12.2029**, prevăzut de REGULAMENTUL (UE) 2021/2115.

***Precizări referitoare la durata de valabilitate şi de monitorizare a contractului de finanţare:***

**Durata de valabilitate a contractului de finanţare** cuprinde durata de execuţie a contractului, la care se adaugă **5 ani de monitorizare** **de la data ultimei plăţi** efectuate de Autoritatea Contractantă.

Activele corporale şi necorporale rezultate din implementarea proiectelor finanţate potrivit intervenţiilor PS 2023‐2027, inclusiv prin schemele de ajutor de stat/de minimis, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării ultimei plăţi.

***Odată cu depunerea cererii de finanțare, se înțelege că solicitantul își  dă acordul în ceea ce privește publicarea pe site-ul AFIR a datelor de contact (denumire, adresă, titlu și valoare proiect) referitoare la solicitant și la Cererea de finanțare a acestuia.***

**Precizări referitoare la acordarea avansului.**

***Atenţie!***

AFIR efectuează plata avansului în contul beneficiarilor, deschis la Bancă/ Trezoreria Statului.

Beneficiarul poate opta pentru obținerea unui avans de până la 50% din valoarea eligibilă nerambursabilă, la data depunerii Cererii de finanţare sau după semnarea contractului de finanțare, pe parcursul implementării proiectului, o singură dată, în condiţiile prevăzute în Instrucţiunile de plată anexă la Contractul de finanţare. Avansul se acordă la solicitarea beneficiarului după semnarea Contractului de finanțare, conform art. 10, alin. (1) din Hotărârea nr. 1570/2022.

**Pentru beneficiarii care decid să efectueze cheltuieli înainte de semnarea Contractului de finanțare, realizate în conformitate cu cererea de finanțare și proiectul de plantare, după depunerea Cererii de finanțare în vederea înființării perdelei naturale de protecție, se va acorda avans corelat cu valoare eligibilă a proiectului rămasă de executat, cu respectarea condițiilor privind acordarea avansului.**

Ȋn cazul beneficiarilor privați care derulează achiziții directe utilizând Baza de date cu prețuri de referință AFIR, avansul se acordă pe baza contractului de vânzare cumpărare a bunului/echipamentului respectiv, prezentat de beneficiarul privat la momentul solicitării avansului.

***IMPORTANT!***

*Solicitantul/Beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la intervenția din PS 2023-2027 în vederea selectării pentru finanțare şi să cunoască toate drepturile şi obligațiile prevăzute în contractul de finanțare înainte de semnarea acestuia.*

Pentru a beneficia de avans beneficiarul este obligat să depună o garanţie sub formă de scrisoare de garanţie, irevocabilă și necondiționată prin condiții generale și/sau speciale de garantare, emisă în condiţiile legii, de o instituţie de credit bancară deschisă pe teritoriul României, sau în cazul beneficiarilor publici şi de un fond de garantare, în conditiile OUG 79/2009.

**Garanția aferentă avansului trebuie constituită la dispoziția AFIR pentru o perioadă cuprinsă între data cererii de acordare a avansului și data expirării duratei de execuţie** **a Contractului de Finanțare**

***Garanţia financiară se depune odată cu Dosarul Cererii de Plată a Avansului și devine parte integrantă din contractul de finanțare.*** La momentul finalizării proiectului şi ulterior stabilirii faptului că valoarea cheltuielilor autorizate la plată depăşeşte valoarea avansului acordat, garanţia financiară poate fi eliberată.

**Beneficiarul care a încasat de la Autoritatea Contractantă plata în avans** şi solicită prelungirea perioadei maxime de execuţie aprobate prin contractul de finanţare, este obligat ca, ȋn vederea prelungirii duratei de execuţie iniţiale a contractului să depună la Autoritatea Contractantă documentul prin care dovedește prelungirea valabilității Scrisorii de Garanție Bancară/Nebancară(înregistrată pe toată perioada de valabilitate a garanției în Registrul special al Băncii Naționale a României), care să acopere noul termen de execuţie solicitat.

În cazul în care beneficiarul nu prezintă Autorităţii Contractante dovada prelungirii termenului de valabilitate a garanţiei cu cel puţin 5 zile lucrătoare înainte de expirarea valabilității acesteia, Autoritatea Contractantă va proceda la executarea garanţiei.

Recuperarea sumei reprezentând avansul acordat şi nejustificat se face prin plată voluntară (în termen de maxim 5 zile lucrătoare), cât şi prin executarea garanţiilor de către Autoritatea Contractantă (după caz), cu perceperea de dobânzi şi penalităţi.

În cazul în care AFIR constată că suma cheltuielilor reale efectuate, justificată pe bază de documente, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte valoarea avansului acordat, garanţia poate fi eliberată.

La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat beneficiarului şi faptul că

garanţia poate fi eliberată.

Sumele reprezentând avansuri acordate şi nejustificate la termenele stabilite prin contractul de finanţare, precum și în cazul în care se procedează la încetarea contractului de finanțare, înainte de finalizarea implementării proiectului, la solicitarea beneficiarului sau din inițiativa Autorității Contractante, înainte de expirarea termenului de valabilitate a garanţiei pentru care nu s‐a obţinut prelungirea acesteia, se recuperează de Autoritatea Contractantă prin executarea garanţiei, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia.

***Precizări referitoare la modificarea Contractului de Finanţare.***

* Beneficiarul poate solicita modificarea Contractului de finanțare în cursul duratei de valabilitate a acestuia stabilită prin contract şi nu poate avea efect retroactiv.
* Beneficiarul poate solicita doar modificări care nu afectează eligibilitatea, selecția,

funcționalitatea și obiectivul proiectului (de ex. nu se vor accepta modificări și înlocuiri de clădiri, schimbarea locației și a obiectivelor).

* Modificarea contractului se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris beneficiarul cu privire la aceste modificări, iar beneficiarul se obligă a le respecta întocmai.
* Beneficiarul poate efectua modificări tehnice şi financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă inițial în cadrul bugetului între capitole bugetare de cheltuieli eligibile.
* Beneficiarul va transmite Autorității Contractante bugetul modificat, prin intermediul unei notificări în care justifică modificarea, însoţit de devizul general şi devizul pe obiecte refăcute, în termen de maxim 10 zile lucrătoare de la data modificării acestuia, fără a fi însă necesară amendarea Contractului de finanțare prin act adiţional.

**Atenţie! Solicitările de modificare a contractului se încarcă şi se transmit exclusiv din contul fiecărui beneficiar deschis în cadrul portalului www.afir.ro**.

**În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanşată procedura insolvenţei/falimentului, în cazul nerespectării condițiilor de eligibilitate și criteriilor de selecție precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/autorizaţiile/avizele depuse în vederea obţinerii finanţării nerambursabile sunt constatate ca fiind neadevărate/false/incomplete/expirate/inexacte/nu corespund realităţii**, **Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti**.

***În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare şi în conformitate cu dispoziţiile contractuale****.*

**Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza în mod proporțional cu gradul de neîndeplinire**.

**Anterior încetării Contractului de Finanţare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă**.

În cazul solicitării de înlocuire a reprezentantului legal, beneficiarul va prezenta inclusiv declaraţia privind prelucrarea datelor cu caracter personal și declaraţia prin care este exprimat consimţământul ca AFIR să solicite instituților abilitate conform legii, extrasul de pe cazierul judiciar, declarații ce vor fi semnate de noul reprezentant legal.

***3.3 Achizițiile***

Derularea procedurii de achiziţii pentru cheltuielile rambursabile suportate de beneficiar, se poate face începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, cu mențiunea că derularea contractului de achiziții pentru bunuri, servicii (managementul proiectului) şi execuţie lucrări va începe după semnarea Contractului de finanțare și după avizul favorabil din partea AFIR cu privire la achiziția derulată.

Avizarea dosarelor de achiziții se va realiza ulterior semnării Contractului de finanțare cu AFIR.

***Întreaga procedură de achiziții servicii, bunuri și de execuție lucrări, în cadrul proiectelor finanțate prin PS 2023-2027 se va derula on-line pe site-ul www.afir.ro, conform prevederilor Manualului de achiziții aplicabil la momentul demarării procedurii de achiziție de către beneficiar și Instrucțiunilor de publicare disponibile pe site-ul Agenției (tutoriale), valabile atât pentru beneficiari cât și pentru ofertanți,* condiția cerută fiind autentificarea beneficiarului/solicitantului pe site-ul** [**www.afir.ro**](http://www.afir.ro)**.**

**Atenție!** Trebuie să aveți în vedere ca derularea/finalizarea, **inclusiv avizarea din partea AFIR** a procedurii de achiziții să se realizeze înainte de îndeplinirea termenului de depunere a primei tranșe de plată, respectiv 6/12 luni de la încheierea Contractului de finanțare.

Procedurile de achiziții pentru serviciile de consultanță, studii teren, întocmirea Proiectelor tehnice, necesare ȋntocmirii Cererii de finanțare, se vor derula după cum urmează

***Atenţie!***

*Solicitanţii vor derula procedura de achiziţii servicii înainte de semnarea contractului de finanţare cu AFIR, aceştia vor respecta prevederile procedurii de achiziţii servicii din Manualul de achiziţii pentru beneficiarii privați postat pe pagina de internet AFIR.*

* **Contracte ≤**  **15.000 EURO**, fără TVA, confom Bugetului indicativ, se pot adjudeca prin atribuire directă.
* **Contracte > 15.000 EURO,** fara TVA, confom Bugetului indicativ, pentru servicii de consultanţă şi servicii pentru întocmirea Proiectelor tehnice derulate anterior încheierii Contractului de finanțare cu AFIR, procedura de achiziții se va derula on-line cu respectarea prevederilor Manualului de achiziții pentru beneficiarii privați ai PS postat pe site-ul AFIR

Termenul limită de depunere a ofertelor este de minimum 10 zile lucrătoare de la data publicării invitației de participare pe site-ul www.afir.info.

**Atenție!**

Alegerea tipului de procedură se stabileste în funcție de valoarea totală a serviciilor, bunurilor sau lucrărilor de același tip (valoare eligibilă + neeligibilă). Trebuie avut în vedere faptul că serviciile/bunurile au CPV-uri diferite, ceea ce înseamnă că tipul procedurii de achiziții nu poate fi limitată la nivelul liniei bugetare.

Cu toate acestea, în cazul în care beneficiarul optează pentru derularea procedurii cu o singură ofertă pentru achiziții de bunuri/servicii diferite care corespund liniilor bugetare enumerate anterior și care au coduri CPV diferite, experții vor verifica daca bunurile/serviciile respective răspund unor necesități diferite (ex: mobiler, componente IT) și se poate folosi într-adevar modalitatea de achiziție mentionată (o singură ofertă), sau dacă s-a încercat eludarea procedurii de selecție de oferte în scopul divizării achizițiilor de servicii sau bunuri.

O astfel de exepție este linia bugetara 3.7.1, unde consultanța poate fi împărțită în două contracte, în etape diferite (ani) diferiți. În cazul în care valoarea totală depășește suma de 30 mii euro, procedura de adjudecare se poate realiza prin încredințare directă pentru primul contract cu valoare de până la 15.000 de euro, iar pentru contractul al doilea, în cazul în care valoarea depășeste 15.000 de euro, să se facă prin selecție de oferte.

***Atentie!*** Solicitanții care au desfășurat licitații prin procedura „o singură ofertă” vor încărca dosarele pe portalul on-line de achiziții după ce solicitantul va semna Contractul de finanțare cu AFIR. Verificarea și avizarea dosarelor de achiziții în mediul on-line se va efectua la nivelul CRFIR, prin intermediul departamentului de specialitate numai după ce solicitantul va semna Contractul de finanțare cu AFIR.

Solicitantul are posibilitatea să demareze procedurile de achiziţii pentru serviciile sus menționate prin modulul de achiziții on-line înainte sau incepând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, avizarea dosarelor de achiziții realizându-se ulterior semnării Contractului de finanțare cu AFIR.

**Atenţie!** La sesizarea motivată și susținută cu dovezi a unui beneficiar/ contractor cu Finanțare din FEADR, cu privire la consultanții/ contractorii/ beneficiarii acestuia care nu se achită de obligațiile contractuale, cu excepția cazurilor de forță majoră, AFIR/ MADR, după o verificare prealabilă și în baza unui act administrativ de constatare, poate să includă și să facă publice informațiile despre aceștia în Lista consultanților/ contractorilor/ beneficiarilor care nu își respectă obligațiile contractuale.

Informații privind consultanții, contractorii și beneficiarii sprijinului financiar nerambursabil care nu își respectă obligațiile contractuale vor putea fi consultate pe site-ul oficial al AFIR.

***Atenţie! Operațiunile prezente în Cererea de finanțare și în fișa intervenției pentru care sprijinul se va acorda sub forma costurilor standard nu se supun procedurii de achiziții.***

În contextul derulării achiziţiilor private, **conflictul de interese** se definește prin:

1. **Conflictul de interese între acționarii/asociații beneficiarului privat** **și ofertanții acestuia, între membrii comisiile de evaluare și ofertanti:**

Acționariatul beneficiarului (până la proprietarii finali), reprezentanții legali ai acestuia, membrii în structurile de conducere ale beneficiarului (administratori, membri în consilii de administrație etc) și membrii comisiilor de evaluare:

* 1. dețin acțiuni din capitalul subscris al unuia dintre ofertanți sau subcontractanți;
	2. fac parte din structurile de conducere (reprezentanți legali, administratori, membri ai consiliilor de administratie etc.) sau de supervizare ale unuia dintre ofertanti sau subcontractanti;
	3. sunt în relație de rudenie până la gradul II sau afin cu persoane aflate în situațiile de mai sus.
1. **Conflictul de interese intre ofertanti:**

Acționariatului ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc):

* 1. Ofertantul câștigător deține pachetul majoritar de acțiuni în două firme participante pentru același tip de achiziție (OUG 66/2011, cu modificările și completările ulterioare);
	2. Fac parte din structurile de conducere (reprezentanți legali, administratori, membri ai consiliilor de administratie etc) sau de supervizare ale unui alt ofertant sau subcontractant;
	3. Sunt în relație de rudenie până la gradul II sau afin cu persoane aflate în situațiile de mai sus.

Nerespectarea de către beneficiarii FEADR a Instrucţiunilor privind achiziţiile private -anexă la contractul de finanţare atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

a. Nediscriminarea;

b. Tratamentul egal;

c. Recunoaşterea reciprocă;

d. Transparenţa;

e. Proporţionalitatea;

f. Asumarea răspunderii.

**Atenţie!** Solicitanţii care vor derula procedura de achiziţii servicii, cu o valoare mai mare de 15.000 euro, înainte de semnarea contractului de finanţare cu AFIR, vor respecta prevederile Manualului de achiziţii postat pe pagina de internet AFIR la momentul demarării procedurii.

***3.4 Plata.***

**Beneficiarul va depune Dosarele cererilor de plată, în conformitate cu Graficul de depunere a dosarelor cererilor de plată din cadrul Contractului de finanțare.**

**În termen de maximum 12 luni de la semnarea Contractului de finanțare, beneficiarul trebuie să prezinte următoarele:**

**- Dosarul Cererii de Plată pentru prima tranșă de plată,**

**- Documentul final de mediu (Clasarea notificării/Decizia etapei de încadrare, ca document final/Acord de mediu, emis de autoritatea teritorială competentă de protecția mediului conform Legii nr. 292/2018, cu modificările și completările ulterioare), dacă nu a fost depus odată cu Cererea de Finanțare.**

**Atenție!**

**După expirarea termenului prevăzut pentru depunerea primei cereri de plată, și în cazul în care documentele menționate mai sus nu sunt prezentate, Contractul de Finanțare va fi reziliat.**

În cazul în care beneficiază de avans de maxim 50% din valoarea sprijinului financiar nerambursabil, beneficiarul poate depune cererea de plată pentru avans numai după semnarea Contractului de Finanțare.

Dosarul Cererii de Plată se depune on-line de beneficiar conform procedurilor de lucru AFIR în vigoare la momentul depunerii. Dosarul Cererii de Plată trebuie să cuprindă documentele justificative prevăzute în INSTRUCŢIUNILE DE PLATĂ (Anexă la Contractul de finanţare).

Utilizarea semnăturii electronice pe formularele de plată aferente proiectelor de investiții depuse pe această intervenție este obligatorie.

Beneficiarii finanțărilor PS trebuie să completeze electronic formularele de plată și să le încarce în sistemul electronic prin intermediul paginii de internet a AFIR. Aplicația nu va mai solicita și încărcarea documentului tipărit, semnat olograf și scanat.

Beneficiarii prezintă cererea eligibilă pentru prima tranşă de plată şi documentele justificative în termen de cel mult 6 luni de la data semnării contractului de finanţare de la data semnării contractului de finanţare. Aceste termene se pot prelungi cu cel mult 3 luni, cu plata penalităţilor prevăzute în contractul de finanţare şi cu prezentarea de către beneficiar a dovezii demarării implementării proiectului.

Se consideră depusă în termen cererea de plată şi/sau solicitarea de prelungire care au/a fost depuse/depusă cel mai târziu în ultima zi a lunii în care este stabilit a se împlini termenul indicat anterior.

Nedepunerea cererii de plată în termenele menţionate are ca efect rezilierea contractului de finanţare.

Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată.

# Capitolul 4

**INFORMAŢII UTILE PENTRU ACCESAREA FONDURILOR NERAMBURSABILE**

* 1. ***Documentele necesare întocmirii Cererii de Finanţare.***

Vor fi bifate căsuţele corespunzătoare documentelor justificative din cadrul Punctului E al Cererii de finanțare, LISTA DOCUMENTELOR ANEXATE PROIECTELOR AFERENTE DR-16, din coloana DOCUMENTE DEPUSE LA CEREREA DE FINANŢARE, iar pentru cele obligatoriu a fi depuse după publicarea Raportului de selecţie si primirea Notificării de selecție la momentul contractării se vor bifa căsuţele corespunzătoare documentelor justificative din coloana DOCUMENTE DEPUSE LA MOMENTUL CONTRACTĂRII. Documentele justificative necesare la momentul depunerii Cererii de Finanțare vor fi încărcate on-line.

Documentele obligatorii care trebuie ataşate Cererii de finanţare sunt:

1. **Proiectul tehnic avizat de o persoană fizică autorizată/persoană juridică autorizată care deține certificat de atestare în domeniul silvic pentru proiectarea lucrarilor de împădurire și a perdelelor forestiere conform Ordinului Ministerului Mediului, Apelor și Pădurilor nr. 1763/2015 pentru aprobarea Regulamentului privind atestarea persoanelor juridice care realizează lucrări de regenerare și întreținere a semințișurilor și plantațiilor, lucrări de îngrijire a arboretelor, precum și atestarea persoanelor fizice și juridice care efectuează proiectare și/sau execută lucrări de îmbunătățiri funciare în domeniul silvic, cu modificările ulterioare.**

În cazul aprobării sau modificării PT, beneficiarul va prezenta şi originalul PT pentru a se confrunta cu copia scanată transmisă prin sistemul on-line.

1. **Document care atestă calitatea materialului de plantare.**

Documentul va fi verificat la tranşele de plată aferente materialului de plantare.

1. **Documentele de înființare ale solicitantului**

3 a) HOTĂRÂRE JUDECĂTOREASCĂ definitivă pronunţată pe baza actului de constituire și a

 statutului propriu în cazul Societăţilor agricole, însoțită de Statutul Societății agricole, încheierea de înregistrare la judecatorie a fomelor asociative obști, composesorate etc, în baza Legii nr.1/2000;

3 b) STATUT pentru Societatea cooperativă agricolă (înfiinţată în baza Legii nr. 1/ 2005) și Cooperativa agricolă (înfiinţată în baza Legii nr. 566/ 2004, cu modificările și completările ulterioare, composesorate, obști și alte forme asociative de proprietate asupra terenurilor (menţionate în *Legea nr. 1/2000 pentru reconstituirea dreptului de proprietate asupra terenurilor agricole şi celor forestiere*, cu modificările și completările ulterioare), din care să reiasă ca acestea se încadrează în categoria: societate cooperativă agricolă, cooperativă agricolă sau fermier în conformitate cu art 7, alin (21) din OUG 3/2015, cu completările și modificările ulterioare;

3 c) DOCUMENT DE ÎNFIINŢARE A INSTITUTELOR DE CERCETARE, a Centrelor, staţiunilor şi unităţilor de cercetare –dezvoltare şi didactice din domeniul agricol.

Pentru celelalte categorii de solicitanți se va verifica baza de date RECOM de către experții AFIR. În cazul in care din diferite motive verificarea nu este posibilă, se va solicita documentul de înființare la cererea de informații suplimentare.

1. **Documente proprietate/ folosinţă pentru exploataţia agricolă, după caz:**
	* + a) document care atestă dreptul de proprietate asupra terenului agricol conform legislaţiei în vigoare (contract de vânzare - cumpărare autentificat de notar, act de donaţie autentificat de notar, hotarâre judecatorească definitivă şi irevocabilă cu punere în posesie, certificat de moştenitor autentificat de notar şi, după caz, însoțit de actul(hotărâre judecătorească sau act notarial) de partaj, precum și alte documente care demonstrează terţilor dreptul de proprietate conform legislaţiei în vigoare autentificate la notar)
		+ b) tabel centralizator - emis de Primărie, semnat de persoanele autorizate conform legii, (conţinând sumarul contractelor de arendare valabile la data depunerii Cererii de finanțare), cu suprafeţele luate în arendă pe categorii de folosinţă și durata de arendare.
2. Contract de concesionare valabil la data depunerii Cererii de finanțare însoţit de adresa emisă de concedent care conţine situaţia privind respectarea clauzelor contractuale, dacă este în graficul de realizare a investiţiilor prevăzute în contract şi alte clauze, suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea) și dacă da, să se menţioneze care este suprafaţa supusă acestui proces.
3. Contractul de comodat/ contractul de închiriere/ documentul potrivit căruia suprafața de teren a fost dată temporar în administrare/ folosinţă

 **e) copie după Hotărârea Guvernului** sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se constituie dreptul de administrare, pentru entitățile publice care au teren în administrare.

În cazul contractelor/documentelor de mai sus care conferă drept de folosință asupra terenului pe care se realizează investiția se acceptă doar acele documente care conferă drepturile respective pe o perioadă de minimum 10 ani de la depunerea cererii de finanțare.

Contractele care conferă dreptul de folosință asupra terenurilor agricole trebuie să fie încheiate în numele solicitantului şi să fie valabile la momentul depunerii Cererii de finanțare.

1. **Document pentru efectivul de animale deţinut în proprietate**:

**EXTRAS DIN REGISTRUL EXPLOATATIEI** emis de ANSVSA/DSVSA/ANZ cu cel mult 30 de zile înainte de data depunerii Cererii de Finanțare, din care să rezulte efectivul de animale deţinut, însoţit de formular de mişcare ANSVSA/DSVSA/ANZ (Anexa 4 din Normele sanitare veterinare ale Ordinului ANSVSA nr. 40/2010); Formularul de miscare se depune dacă există diferențe dintre mențiunile din SF, Cererea de Finanțare și extrasul din Registrul Exploatatiilor de la ANSVSA.

Pentru exploataţiile agricole care deţin păsari si albine - **ADEVERINŢĂ ELIBERATĂ DE MEDICUL VETERINAR DE CIRCUMSCRIPŢIE**, emisă cu cel mult 30 de zile înainte de data depunerii Cererii de Finanțare, din care rezulta numărul păsărilor şi al familiilor de albine şi data înscrierii solicitantului în Registrul Exploatației.

Documentele prevăzute la punctul 4. se vor prezenta pentru toţi membri fermieri ai grupurilor de producători și organizațiilor de producători și pentru toți membri acționari în cazul solicitanților cooperative agricole.

1. **Certificat constatator eliberat de Oficiul Registrului Comerţului**, emis cu maximum 30 de zile înainte de data depunerii cererii de finanţare, dacă este cazul
2. **Declaraţie pe propria răspundere privind situația juridică a terenului referitoare la lipsa litigiilor de proprietate** – Anexa 8
3. **Extras CF** eliberat cu maximum 30 de zile înainte de depunerea Cererii de finanţare
4. **Adeverinţă de la Consiliul judeţean că terenurile menționate nu deservesc un interes public major.**

**10. Raport asupra utilizării programelor** de finanţare nerambursabilă întocmit de solicitant (va cuprinde obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului) pentru solicitanţii care au mai beneficiat de finanţare nerambursabilă începând cu anul 2007 pentru aceleaşi tipuri de investiţii.

**11. Documentul emis de ANPM, doar dacă acesta poate fi adus la momentul depunerii cererii de finanțare:**

Clasarea notificării/ Decizia etapei de încadrare ca document final (prin care se precizează că proiectul nu se supune evaluării impactului asupra mediului şi nici evaluării adecvate)/ Acordul de mediu emis de autoritatea teritorială competentă de protecția mediului conform Legii nr. 292/2018, cu modificările și completările ulterioare.

În situația în care solicitantul nu deține documentul final la momentul depunerii Cererii deFinanțare, acesta se poate aduce la momentul depunerii dosarului aferent primei cereri de plată.

**12.** **Alte documente justificative** (se vor specifica de către solicitant, după caz).

***ATENŢIE!*** Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

***4.2 Lista formularelor ce vor fi disponibile pe site-ul AFIR.***

**Dosarul CERERII DE FINANŢARE**:

**Cererea de finanţare – Anexa 1** (document care reprezintă solicitarea completată electronic pe care potenţialul beneficiar o înaintează AFIR în vederea obţinerii finanţării); link [**www.afir.ro**](http://www.afir.ro)

**Contractul de Finanţare – Anexa 2** (document cadru care reglementează acordarea fondurilor nerambursabile între AFIR şi beneficiarul fondurilor nerambursabile); link [**www.afir.ro**](http://www.afir.ro)

**Dosarul CERERII DE PLATĂ**:

**Cererea de Plată pentru avans** (Cerere de plată pentru solicitarea avansului); link [**www.afir.ro**](http://www.afir.ro)

**Cererea de Plată** (document care cuprinde o serie de documente justificative printre care declaraţia de cheltuieli, raportul de execuţie etc); link [**www.afir.ro**](http://www.afir.ro)

 **Grafic de eșalonare anuală a plăților asumat prin Contractul de Finanțare** (document care prevede perioadele estimative de depunere a tranşelor de plată precum și procentele minime de plată stabilite de AFIR pentru fiecare an de implementare); link

 [**www.afir.ro**](http://www.afir.ro)

**Declaraţia de cheltuieli** (document care prevede tipurile de cheltuieli - achiziţii de bunuri/ servicii/lucrări/actualizări/diverse și neprevăzute); link [**www.afir.ro**](http://www.afir.ro)

**Raportul de execuţie** (document care prevede realizările fizice şi cele financiare); link [**www.afir.ro**](http://www.afir.ro)

**Declaraţia pe propria răspundere a beneficiarului** (document care prevede respectarea tuturor criteriilor de eligibilitate privind procedurile de achiziţie, a condiţiilor de eligibilitate menţionate în Cererea de Finanţare şi rambursarea cheltuielilor solicitate prin FEADR care nu vor face obiectul altor programe de finanţare nerambursabilă):

 link [www.afir.ro](http://www.afir.ro)

De asemenea, în pagina de internet a AFIR, [**www.afir.ro**](http://www.afir.ro)*,* puteţi consulta şi descărca:

* **Fişa Intervenției** (***DR******19 -*** *Investiții neproductive le nível de fermă*

***TOATE FORMULARELE PREZENTATE AL CĂROR FORMAT ESTE ELABORAT DE AFIR POT FI CONSULTATE ȘI DESCĂRCATE DIRECT DE PE PAGINA DE INTERNET A AFIR (***[**www.afir.ro**](http://www.afir.ro) ***– INVESTIŢII PRIN FEADR – Intervenția DR 19*** **-** *Investiții neproductive la nível de fermă****) SAU POT FI SOLICITATE DE LA SEDIILE AFIR DIN ŢARĂ.***

**4.3 REGULI PRIVIND TRANSPARENȚA ȘI PUBLICAREA INFORMAȚIILOR REFERITOARE LA BENEFICIARI**

Potrivit prevederilor art. 98 din Regulamentul (UE) 2021/2116, pe site-ul web al AFIR se publica informațiile referitoare la beneficiarii FEADR, astfel:

AFIR publică pe site-ul de internet lista operaţiunilor selectate pentru sprijin din FEADR şi actualizează lista respectivă cel puţin la fiecare patru luni. Fiecare operaţiune are un cod unic. Lista conţine următoarele date:

a) în cazul persoanelor juridice, denumirea beneficiarului şi, în cazul unei achiziţii publice, denumirea contractantului;

b) în cazul în care beneficiarul este o persoană fizică, prenumele şi numele;

c) denumirea operaţiunii;

d) scopul operaţiunii şi realizările preconizate sau efective ale acesteia;

e) data de începere a operaţiunii;

f) data preconizată sau efectivă de încheiere a operaţiunii;

g) costul total al operaţiunii;

h) fondul vizat;

i) obiectivul specific vizat;

j) rata de cofinanţare a Uniunii;

k) indicatorul de localizare sau datele de geolocalizare pentru operaţiunea şi ţara în cauză;

l) pentru operaţiuni mobile sau operaţiuni care acoperă mai multe locuri, localizarea beneficiarului, atunci când acesta este o persoană juridică, sau nivelul de regiune NUTS 2, atunci când beneficiarul este o persoană fizică;

m) tipul de intervenţie pentru operaţiune, în conformitate cu articolul 73 alineatul (2) litera (g) din Regulamentul (UE) 2021/1060 al Parlamentului European și al Consiliului din 30 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize.

Datele menţionate la litera (b) se şterg după doi ani de la data publicării iniţiale pe site-ul de internet.

Datele menţionate la lit.a) – m), astfel cum au fost furnizate de către beneficiari, se publică pe site-ul de internet al AFIR, în formate deschise şi prelucrabile automat, potrivit articolului 5 alineatul (1) din Directiva (UE) 2019/1024 a Parlamentului European şi a Consiliului din 20 iunie 2019 privind datele deschise și reutilizarea informațiilor din sectorul public, care permit sortarea, căutarea, extragerea, compararea şi reutilizarea datelor.

Beneficiarii FEADR au obligația de a furniza informaţiile necesare pentru identificarea lor, inclusiv, dacă este cazul, pentru identificarea grupului din care fac parte, astfel cum este definit la articolul 2 punctul 11 din Directiva 2013/34/UE a Parlamentului European şi a Consiliului din 26 iunie 2013 privind situaţiile financiare anuale, situaţiile financiare consolidate şi rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European şi a Consiliului şi de abrogare a Directivelor 78/660/CEE şi 83/349/CEE ale Consiliului.

Informațiile pentru identificarea grupului din care fac parte se furnizează și se publică în conformitate cu art. 44 din Regulamentul (UE) de punere în aplicare 2022/128 de stabilire a normelor de aplicare a Regulamentului (UE) 2021/2116 al Parlamentului European şi al Consiliului în ceea ce priveşte agenţiile de plăţi şi alte organisme, gestiunea financiară, verificarea conturilor, controalele, garanţiile şi transparenţa.(7) Informațiile referitoare la beneficiari vor fi făcute publice în conformitate cu articolul 98 din Regulamentul (UE) 2021/2116 şi acestea pot fi prelucrate de către organisme de audit şi de investigare naţionale sau ale Uniunii în vederea protejării intereselor financiare ale Uniunii, potrivit prevederilor art. 99 şi art. 101 din Regulamentul (UE) 2021/2116.

Datele cu caracter personal din cererea de finantare/ajutor/angajamente/contracte/decizii/alte documente referitoare la finantare din FEADR sunt colectate, prelucrate si stocate/ arhivate sau publicate de catre AFIR si/sau Ministrul Agriculturii si Dezvoltarii Rurale prin Directia Generala Dezvoltare Rurala – Autoritate de Management pentru PNDR in scopul indeplinirii obligatiilor prevazute la art.151 din Regulamentul (UE) 2021/2115 sau prelucrate de alti destinatari pentru indeplinirea obligatiilor legale ale acestora, cu respectarea prevederilor:

- Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor);

- Legii nr. 190/2018 privind masuri de punere in aplicare a Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor);

- Legii nr. 506/2004 privind prelucrarea datelor cu caracter personal si protectia vietii private in sectorul comunicatiilor electronice, cu modificarile si completarile ulterioare (de transpunere a Directivei 2002/58/CE a Parlamentului European si a Consiliului privind prelucrarea datelor cu caracter personal si protectia vietii private in sectorul comunicatiilor electronice, publicata in Jurnalul Oficial al Comunitatilor Europene nr. L 201 din 31 iulie 2002.

***4.4 Dicționar.***

**Active corporale** - active precum instalațiile, utilajele și echipamentele;

**Active necorporale** - active care nu au o concretizare fizică sau financiară precum licențele, know-how-ul sau alte drepturi de proprietate intelectual;

**Beneficiar** – persoană juridică care a realizat un proiect de investiţii şi care a încheiat un contract de finanţare cu AFIR pentru accesarea fondurilor europene prin FEADR;

**Cererea de Finanţare** – cererea prin care se solicită sprijin financiar nerambursabil în temeiul Regulamentului (UE) 2021/2.115 al Parlamentului European şi al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) şi finanţate de Fondul european de garantare agricolă (FEGA) şi de Fondul european agricol pentru dezvoltare rurală (FEADR) şi de abrogare a Regulamentelor (UE) nr. 1.305/2013 şi (UE) nr. 1.307/2013, elaborată în conformitate cu ghidurile specifice pentru finanţarea activităţilor care fac obiectul proiectului. Cererea se completează electronic și se depune online la AFIR de către beneficiar în cadrul licitației de proiecte pentru aprobarea contractului de finanţare a proiectului de investiţii în vederea obţinerii finanţării nerambursabile;

**Cerere de plată/rambursare** – cererea depusă de către un beneficiar, prin care se solicită agenţiei de plată virarea sumelor, în baza contractului de finanţare şi a documentaţiei justificative stabilite prin ghiduri specifice pentru finanţarea activităţilor care fac obiectul proiectului;

**Comitet de monitorizare** - reprezintă organismul responsabil cu monitorizarea şi evaluarea progreselor înregistrate în implementarea PS 2023-2027, în direcţia realizării obiectivelor acestuia, în condiţiile art. 124 din Regulamentul (UE) 2021/2.115 al Parlamentului European şi al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) şi finanţate din Fondul european de garantare agricolă (FEGA) şi de Fondul european agricol pentru dezvoltare rurală (FEADR) şi de abrogare a Regulamentelor (UE) nr. 1.305/2013 şi (UE) nr. 1.307/2013;

Planul strategic PAC 2023-2027 reprezintă documentul programatic, în sensul art. 104 din regulamentul PS, în care sunt prevăzute intervenţiile şi sumele alocate României din FEADR, care se aprobă de Comisia Europeană prin decizie de punere în aplicare.

**Costuri generale ale proiectului** - reprezintă acele costuri necesare pentru pregătirea şi implementarea proiectului, constând în cheltuieli pentru consultanţă, proiectare, monitorizare şi management, inclusiv onorariile pentru consiliere privind durabilitatea economică şi de mediu, taxele pentru eliberarea certificatelor, precum şi cele privind obţinerea avizelor şi autorizaţiilor necesare implementării proiectelor, prevăzute în legislaţia naţională;

**Derulare proiect** **–** reprezintă totalitatea activităților derulate de beneficiarul FEADR de la semnarea contractului/deciziei de finanțare până la finalul perioadei de monitorizare a proiectului.

**Dosarul cererii de finanțare** – cererea de finanțare împreună cu documentele anexate.

**Eligibilitate** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de finanţare şi Contractul de finanţare pentru FEADR;

**Evaluare proiect** - reprezintă actul procedural ce cuprinde verificarea eligibilității și scorarea/punctarea proiectului, finalizat cu decizia de încadrare a proiectului în una din următoarele situații: neeligibil/neconform/eligibil fără finanțare/selectat pentru finanțare/retras;

**Fermier** **–** o persoană fizică sau juridică sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul dreptului intern, a cărei/cărui exploataţie intră în domeniul de aplicare teritorială al tratatelor definit la articolul 52 din Tratatul privind Uniunea Europeană, coroborat cu articolele 349 şi 355 din Tratatul privind funcţionarea Uniunii Europene (TFUE), şi care desfăşoară o activitate agricolă;

**Fişa intervenției** – descrie motivaţia sprijinului financiar nerambursabil oferit, obiectivele, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului;

**Fonduri nerambursabile** – fonduri acordate unei persoane fizice autorizate sau juridice în baza unor criterii de eligibilitate pentru realizarea unei investiţii încadrate în aria de finanţare a  **intervenției** DR 19 **-** *Investiții neproductive la nível de fermă* şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR;

**Implementare proiect** – reprezintă totalitatea activităților derulate de beneficiarul FEADR de la semnarea contractului până la data depunerii ultimei tranșe de plată;

**Intervenție –** un instrument de sprijin însoţit de un set de condiţii de eligibilitate specificate în PS 2023-2027 pe baza unui tip de intervenţie FEADR prevăzut în regulamentul PS și defineşte aria de finanţare prin care se poate realiza cofinanţarea proiectelor (reprezintă o sumă de activităţi cofinanţate prin fonduri nerambursabile);

Întreprindere - orice entitate care desfăşoară o activitate economică, indiferent de forma juridică, de modul de finanţare sau de existenţa unui scop lucrativ al acesteia

***Perdelele naturale de protecție*** *-* formaţiuni cu vegetaţie forestieră, arborescentă şi/sau arbustivă, cu o lăţime cuprinsă între 2 şi 6 metri, înfiinţate prin plantare, utilizând formula de plantare corespunzătoare culturii pe care o protejează, amplasate pe terenurile agricole din cadrul fermelor, cu scopul de a le proteja împotriva factorilor climatici dăunători, de a creşte biodiversitatea, gradul de rezilienţă al fermelor în condiţiile schimbărilor climatice şi valoarea peisajului.

**Potenţial beneficiar** – persoană juridică care este eligibilă (care îndeplineşte toate condiţiile impuse prin PS) pentru accesarea fondurilor europene, dar care nu a încheiat încă un contract de finanţare cu AFIR;

**Politica Agricolă Comună (PAC)** – este un set de reguli și mecanisme care reglementează producerea, procesarea şi comercializarea produselor agricole în Uniunea Europeană şi care acordă o atenţie crescândă dezvoltării rurale. Are la bază preţuri comune și organizări comune de piaţă;

**Reprezentantul legal** – este persoana desemnată să reprezinte solicitantul în relaţia contractuală cu AFIR, conform legislaţiei în vigoare; **Solicitant** – persoană juridică, potenţial beneficiar al sprijinului nerambursabil din FEADR;

**SOC (coeficient producție standard) –** Producția standard a unui produs agricol (cultură sau animale), prescurtat SOC, este valoarea medie monetară a producției agricole la prețul de la poarta fermei, în euro pe hectar sau pe cap de animale

**Valoare eligibilă a proiectului** – reprezintă suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul ghid și care pot fi decontate prin FEADR; procentul de confinanţare publică și privată se calculează prin raportare la valoarea eligibilă a proiectului;

**Valoarea neeligibilă a proiectului** – reprezintă suma cheltuielilor pentru bunuri, servicii şi/sau lucrări care sunt încadrate în Lista cheltuielilor neeligibile precizată în prezentul ghid şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate financiar integral de către beneficiarul proiectului;

**Valoare totală a proiectului –** suma cheltuielilor eligibile şi neeligibile pentru bunuri, servicii, lucrări;

**Abrevieri:**

**AFIR** – Agenţia pentru Finanţarea Investiţiilor Rurale, instituţie publică cu personalitate juridică, subordonată Ministerului Agriculturii şi Dezvoltării Rurale – scopul AFIR îl constituie derularea Fondului European Agricol pentru Dezvoltare, atât din punct de vedere tehnic, cât și financiar;

**AM-PS** – Autoritatea de management – Planul Strategic;

**ANAF** – Agenția Națională de Administrare Fiscală;

**ANPM** - Agenția Națională pentru Protecția Mediului;

**Arb** – Specii de arbuşti utilizate ȋn schema de plantare a perdelelor forestiere de protecție;

**CRFIR** – Centrele Regionale pentru Finanţarea Investiţiilor Rurale, structură organizatorică la nivel regional a AFIR (la nivel naţional există 8 centre regionale);

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**ICAS** – Institutul Național de Cercetare-Dezvoltare ȋn Silvicultură „Marin Drăcea”

**MADR** – Ministerul Agriculturii şi Dezvoltării Rurale;

**MCID** – Ministerul Cercetării, Inovării şi Digitalizării;

**P** – Specii principale de arbori utilizate ȋn schema de plantare a perdelelor forestiere de protecție

**PS 2023 – 2027 –** Planul Strategic PAC 2023-2027, Planul strategic PAC 2023-2027 reprezintă documentul programatic, în sensul art. 104 din regulamentul PS, în care sunt prevăzute intervenţiile şi sumele alocate României din FEADR, care se aprobă de Comisia Europeană prin decizie de punere în aplicare;

**S** – Specii secundare (de amestec) de arbori utilizate ȋn schema de plantare a perdelelor forestiere de protecție.

***4.5 AFIR în sprijinul dumneavoastră.***

Fiecare cetăţean al României, precum și persoanele juridice de drept român care se încadrează în aria de finanţare a intervențiilor din cadrul PS, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală.

AFIR vă stă la dispoziţie de Luni până Joi, între orele 8:30 și 17:00, iar Vineri între orele 8:30 și 14:30 pentru a vă acorda informaţii privind modalităţile de accesare a PS 2023-2027, dar și pentru a primi propunerile sau sesizările dumneavoastră privind derularea PS 2023-2027.

Experţii AFIR vă pot acorda, în termenul legal (maxim 30 de zile), orice informaţie necesară în demersul dumneavoastră pentru accesarea fondurilor europene.

Însă, nu uitaţi că experţii AFIR nu au voie să vă acorde consultanţă privind realizarea proiectului.

Echipa AFIR vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a AFIR.

De asemenea, dacă veți considera că sunteţi nedreptăţit, defavorizat sau sesizaţi posibile neregularităţi în derularea PS 2023-2027, nu ezitaţi să vă adresaţi în scris Agenţiei pentru Finanţarea Investiţiilor Rurale, pentru soluţionarea problemelor.

*AFIR, prin cele 8 Centre Regionale , vă poate acorda informaţiile necesare pentru a solicita finanţarea proiectului dumneavoastră.*

*Dacă doriți să obțineți informații sau consideraţi că sunteţi defavorizat în accesarea fondurilor europene scrieţi-ne!*

***Bucureşti, Str. Ştirbei Vodă, nr. 43, sector 1***

reclamatii@afir.ro

www.afir.ro

www.facebook.com/afir.ro

twitter: @AFIR\_RO

031 – 860.11.00

Pentru a reclama o anumită situaţie sau pentru a sesiza eventuale neregularităţi informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare.

Pentru a afla detalii privind condiţiile și modalitatea de accesare, fondurile disponibile precum și investiţiile care sunt finanţate prin FEADR, consultaţi acest Ghid. Dacă doriţi informaţii suplimentare puteţi să consultaţi secţiunea *Întrebări frecvente* de pe pagina de internet a AFIR [**www.afir.ro**](http://www.afir.ro) sau să formulaţi întrebări către departamentul de relaţii publice din cadrul AFIR. Menţionăm faptul că în secţiunea Întrebări frecvente sunt publicate toate întrebările și răspunsurile la speţe concrete care au aplicabilitate generală, fiind astfel de interes pentru mai mulţi potenţiali beneficiari.

**\* \* \***